Eilen, joulupäivänä minut liitettiin ortodoksisen kirkon yhteyteen, mirhavoitelun- ja ehtoollisen sakramentin kautta. Joulun juhlaliturgia oli minulle myös omakohtainen juhla. Koin lämpimän vastaanoton seurakuntalaisten puolesta. Mukanani oli kaksi hyvää ystävääni ja olen iloinen, että he halusivat tulla todistamaan tapahtumaa. Kiitos teille siitä!\nJoulun ilo ja valo on enenkaikkea hengellistä! Kristus syntyy - kiittäkäämme!\nLähettänyt Palaga klo 7.56.00 7 kommenttia:\nSiunausta jouluunne, ystävät!\nLähettänyt Palaga klo 22.30.00 1 kommentti:\nKauneimmat ortodoksiset joululaulut\nSaimme tutustua ja laulaa kauneimpia ortodoksisia joululauluja Nurmeksen ortodoksisen naistenpiirin illassa. Todella kauniita sanoituksia ja sävelmiä!\nLähettänyt Palaga klo 15.29.00 3 kommenttia:\nOlen elämäni aikana osallistunut useaan rippikouluun yleensä opettajana, mutta myös omia olen nyt käynyt kaksi. Ensimmäisen kävin 16 vuotiaana ja sain sen jälkeen osallistua luterilaisen kirkkomme ehtoolliselle. Nyt olen käynyt ortodoksisen seurakunnan aikuiskriparia, lokakuusta lähtien.Olen tutustunut ortodoksiseen uskontoon ja saanut opetusta monessa uudessa asiassa. Viime viikonloppuna olin kristinoppileirillä Joensuun ortodoksisen seurakunnan leirikeskuksesta. Kuva on leirikeskuksen kirkkosalista.\nLukijassa on herännyt varmaan kysymyksiä, miksi näin? Vastaus on, että olen liittymässä ortodoksiseen kirkkoon. Se ei johdu viimeaikaisista keskusteluista luterilaisessa kirkossa, vaan on pitkän ajan harkinnan tulos. Ehkä olen kulkenut koko elämäni kohti tätä ratkaisua, aina sielä ortodoksisen kummini sylistä kastehetkestäni. Ortodoksisuus on ollut mukana elämässäni tavalla tai toisella koko ajan: kummissani, aviopuolison suvun kautta, kesäisillä pyhiinvaellusmatkoilla; Uuteen Valamoon, kirjallisuudessa jota olen lukenut jo vuosikymmeniä, ortodoksisissa ystävissäni ja ennenkaikkea Jumalan johdatuksessa. Tunnen saapuvani kotiin, niinkuin monet muutkin ovat tätä samaa tapahtumaa kuvanneet.\nLuterilainen kirkko ja seurakunta ovat minulle edelleen rakkaat. Toivon, että kummilapseni ja heidän vanhempansa hyväksyvät ratkaisuni. Haluan rukoilla kummilasteni puolesta samoin kuin tähänkin asti ja toivon voivani pitää heihin yhteyttä..Vanhemmilla on tietenkin lupa vaihtaa minut toiseen kummiin tässä tapauksessa. Silti, jos niin käy kummilapset ovat minulle yhtä rakkaita tulevaisuudessakin.\nKirkkoon liittymiseni tapahtuu tulevana jouluna.\nSiunattua adventin aikaa ja joulupaastoa kaikille ystävilleni!\nLähettänyt Palaga klo 8.25.00 7 kommenttia:\nLähettänyt Palaga klo 8.20.00 7 kommenttia:\nHyvän mielen viikko on iloinen, mielenterveysongelmien ennaltaehkäisyä ja jaksamista korostava viikko, jossa on myös karnevaalihenkisyyttä. Teemaviikon tarkoituksena on vähentää mielenterveysongelmiin liittyviä ennakkoluuloja sekä edistää kansalaisten psyykkistä hyvinvointia.\nBlogiystäväni mm toivotteli eilen kommentissaan Hyvän mielen viikkoa. Päivälläkin joku mainitsi sellaisesta viikosta, mutta vasta tänä aamuna tarkistin asian mm:n blogista. Oma, paikallinen mielentervey-yhdistykseni ei viikkoa millään tavoin juhlista. Viime viikon perjantaina oli uudessa mielenterveysyksikössä ja päiväkeskuksessa avoimet ovet. Pääsimme terveyskeskuksen yhteyteen ja saimme valoisat ja avarat uudet tilat. Se taisi viedä yhdistykseltä niin voimat, ettei tätä viikkoa enää muistettukaan.\nMinulla henkilökohtaisesti on ollut todella hyvän mielen viikko, sillä poikani on käymässä luonani. Samoin tapasin viikonlopulla monta hyvää ystävää seurakuntamme 200v juhlan merkeissä. Ilo on pulpunnut ja kiitoksen aihetta on ollut runsain mitoin!\nIlo ei tunnu ilolta, ellei siihen sekoitu hieman kaipaustakin. Maanantaina tuli kuluneeksi 2v mieheni kuolemasta. Vein hänen haudalleen ruusuja ja kynttilän. Suru on muuttanut muotoaan ja kaipaus on jäänyt jäljelle. Kiitollisena muistelen yhteistä matkaamme!\nHyvää ja iloista mieltä tälle ja tuleville kevään viikoille!\nLähettänyt Palaga klo 8.36.00 1 kommentti:\nLähettänyt Palaga klo 10.42.00 1 kommentti:\nLähettänyt Palaga klo 10.02.00 6 kommenttia:\nLähettänyt Palaga klo 10.54.00 1 kommentti:\nLähettänyt Palaga klo 10.49.00 4 kommenttia:\nTänä päivänä muistan hiljaisessa rukouksessani poisnukkunutta esimiestäni, hänen vaimoaan, entistä työkaveriani ja heidän perhettään!\nSaata, Herra, lepoon nukkuneen palvelijasi sielu!\nLähettänyt Palaga klo 14.53.00 Ei kommentteja:\nLunta tulvillaan...on kaunis talvisää...ja lumilapiot heiluvat pihoilla. Lähes jokainen lihakseni tietävät olleensa lumitöissä näinä päivinä, tai ainakin minä tiedän selkä-. polvi-, hauis ym lihasten kivuista päätellen. Tulin juuri saunasta ystäväni luota ja puolimatkassa huomasin jättäneeni kännykän ystäväni pöydälle. En jaksanut millään kääntyä takaisin sitä hakemaan. Polvet tönkkänä työnsin potkuriani auraamattomalla kotitiellä ja huokasin helpotuksesta päästyäni omaan katon alle. Ehkä nukutun yön jälkeen vanhakin jaksaa taas kävellä muutaman sadan metrin matkan kännykkääni hakemaan. Huomenna on tiedossa taas lumitöitä, kuinkas muuten sitä kuntoaan pitäisi yllä tai paremminkin raihnaista kunnottomuutta.\nLähettänyt Palaga klo 21.00.00 1 kommentti:\nLähettänyt Palaga klo 14.45.00 5 kommenttia:\nPakkassää on kipristellyt varpaita näin uuden vuoden alkupäivinä. Sisätiloissakin, vanhassa talossa, saa jatkuvasti lämmittää tulisijoja. Tänä aamuna pakkasmittari näytti -18 astetta ja sisällä +17,5 astetta.\nJotenkin ajatukset palaavat menneeseen vuosikymmeneen; alkuvuosina olin vielä töissä, naimisissa ja kaikki vaikutti hyvältä. Loppuvuosikymmen toi tullessaan sairautta ja surua. Toivotaan, että alkava vuosi ja vuosikymmen olisivat Jumalan siunaamat!\nBloggaaminen on ollut jotenkin nihkeää. Mietin jo koko blogin lopettamista. Katsotaan nyt vielä jonkun aikaa tuleeko tästä mitään.\nSiunattua ja armorikasta vuotta teille kaikille!\nLähettänyt Palaga klo 12.44.00 6 kommenttia:


ohjeportaali — Jamk\nKohdan Kaikki ohjelmat alta löydät kaikki palvelussa olevat materiaalit. Videot ja muut materiaalit on jaoteltu videotyypeittäin ja koulutusaloittain. Kohdasta English Programs löydät englanninkielisiä videoita ja materiaaleja.\nOsa videoista on julkisia, osa katsottavissa vain kirjautuneena ja tietyillä oikeuksilla varustettuna. Videoiden lisääminen on rajattu tietylle ylläpitäjäjoukolle. Myös opiskelijoilla on mahdollisuus julkiasta opintoihin liittyviä videotallenteita henkilökohtaisella mediasivulla. Siitä tarkemmin yliopiston ohjeissa.\nTämä on JAMKin Moniviestin. Moniviestin julkaisukanava monimediaisille kuvaa, videota, ääntä ja tekstiä sisältäville verkkoaineistoille, kuten opetus- ja tiedotusmateriaaleille. Moniviestintä voidaan käyttää myös suorien verkkovideolähetysten julkaisukanavana.\nMoniviestimen teknisestä kehityksestä vastaa Jyväskylän yliopiston Tietohallintokeskus.\nJAMKin Moniviestin-sivuston sisällöstä vastaa JAMK. Lisätietoa: av-palvelut(at)jamk.fi\nMoniviestin on rakennettu vartan vasten Plone-sisällönhallintajärjestelmän päälle. Sisällön tuottaminen ja videoiden sekä äänimateriaalin lataaminen onnistuu tavallisen nettiselaimen avulla. Videot muunnetaan verkkoon sopivaan muotoon latauksen yhteydessä.\nYlläpitäjät voivat kirjautua jatkossa Haka-tunnuksien avulla.\nKäyttöohjeita löytyy Jyväskylän yliopiston moniviestimestä.\nVideoiden ja kuvauksen ohjeet\nOhjeet näkyvät ainoastaan JAMKin tunnuksilla\nKuvauspalvelu: kuvausajan varaaminen\nOpinnäytteeseen liittyvät videot\nVideolla ei saa käyttää tekijänoikeuksien alaista materiaalia ilman lupaa. Lisätietoa tekijänoikeuksista


Kuntosalit - Kuusamo\nLiikuntakeskuksessa on kaksi hyvin varusteltua kuntosalia ja ikäihmisille kohdennettu seniorikuntosali.\npainopakkalaitteet, käsipainot, levytangot, kahvakuulat ja painonnostolava\naerobiset laitteet: soutulaitteet, juoksumatto, crosstrainerit ja kuntopyörät\nKuntosaliasiakkaamme voivat käyttää myös sisäpyöräilysalin spinningpyöriä, yleisurheilutilaa ja kahvakuulasalia, mikäli siellä ei ole ohjattua tuntia. Näiden tilojen varaustiedot liikuntakeskuksen kassalta puh. 040 860 8720\nTarjoamme kuntosalille maksuttoman laiteopastuksen, mikäli sitä tarvitset. Jätä yhteistietosi kassalle niin liikunnanohjaajamme ottavat sinuun yhteyttä.\nKuntosaleilla on satunnaisesti koululaisten, ikääntyneiden ja erityisryhmien vuoroja.\nKuntosalille ikäraja on 12 vuotta.\nKeväällä 2022 maanantaisin klo 15.15.-16.15 ja torstaisin klo 15.00-16.00 toinen kuntosaleista varattu Harrastamisen Kuusamon mallin nuorten ryhmälle.\npaineilmalla toimivat helppokäyttöiset HUR-laitteet\nkäsipainot, voimatangot ja muita pienvälineitä\nSeniorikuntosali on kaikkien kuntosalikäyttäjien käytettävissä. Salissa on yhdistysten omia vuoroja senioreille sekä liikuntapalveluiden kuntosalikursseja, jolloin sali on varattu vain ryhmän käyttöön.\nSeniorikuntosalin varatut vuorot\nmaanantai klo 11.00-13.00\ntiistai klo 9.00-10.00 ja 12.00-15.00\nkeskiviikko klo 11.00-12.00 ja 14.00-15.00 (alk.16.3.)\ntorstai klo 10.00-12.00 ja 14.00-15.00\nPukeudu asianmukaisesti. Ei harjoittelua esim. paljain jaloin, sukkasillaan tai ilman paitaa. Pese harjoitteluvaatteesi riittävän usein. Päällysvaatteet jätetään pukuhuoneeseen.\nAnna toisille mahdollisuus käyttää laitetta, kun pidät lepotaukoa. Älä siis jää laitteeseen lepäämään.\nTeet nostotreenit (tempaus, työntö, maastaveto) nostolavan päällä.\nJos teet hikitreeniä, niin varaa mukaasi pyyhe ja pyyhi hiki käyttämästäsi laitteesta.\nPalauta käyttämäsi painot ja välineet takaisin omille paikoilleen.\nKuntosalin ikäraja on 12 vuotta.\nKäyttäydy asiallisesti. Älä metelöi kohtuuttomasti. Toisten kuvaaminen on kielletty.\nÄlä harjoittele sairaana.\nIlmoita rikkonaisesta laitteesta henkilökunnalle.\nOta rohkeasti yhteyttä henkilökuntaan, jos havaitset epäkohtia.\nKuntosalin kausikortti on henkilökohtainen. Väärinkäyttö johtaa kuntosalikortin mitätöimiseen.\nJokainen kuntoilee oman kuntonsa mukaisesti ja on siitä vastuussa. Tapaturmien varalle huolehdi itse tarvitsemastasi vakuutusturvasta.\nSujuvaa ja turvallista treeniä!\nLiikuntakeskuksen pääoven vieressä on invapysäköintialue. Kulku pysäköintialueelle tapahtuu pääliittymän kautta ja sitten heti oikealle pihan läpi.\nLiikuntakeskuksen pääovet ovat automaattisesti toimivia liukuovia.\nPuku- ja pesutiloihin mennään kulkuportin kautta. Kulkuportissa on myös invaportti, josta pääsee helposti sisään. Portin avautumisen voi ohjelmoida kausikorttiin tai pyytää avausta kassalta.\nUimahallin isommassa saunassa mahtuu löylyttelemään myös pyörätuolissa.\nPukuhuoneissa on yksi tilava pukeutumiskoppi. Erillistä ryhmäpukuhuonetta ei valitettavasti ole.\nUima-altaalla on henkilönostin. Jos tarvitset nostinta niin ilmoita asiasta tullessasi jo kassalla.\nKulku kuntosaleille tapahtuu samaa reittiä. Pukuhuoneet ovat yhteiset uimahallin ja kuntosalien käyttäjille.\nEurooppalainen vammaiskortti A-tunnuksella oikeuttaa vammaisen tai pitkäaikaissairaan henkilön avustajan maksuttomaan pääsyyn kaupungin liikuntapalveluiden sisäliikuntapaikkoihin. Kortti esitetään palvelupisteellä.\nKatso tästä käyttömaksut\nKatso tästä aukioloajat\nLasten sporttiviikoilla vielä vapaita paikkoja 16.6.-23.6. 16.6.2022 Tiedotteet\nMaksuton perheliikuntatapahtuma liikuntakeskuksessa tiistaina 14.6. klo 14.00-16.00 8.6.2022 Tiedotteet\nJuuman ja Myllykosken alueen kehityshankkeen kauden 2022 työt käyntiin 2.6.2022 Tiedotteet\nVauvauintikurssit uimahallissa 19.5.2022 Tiedotteet\nTervetuloa Kävelykilometrikisaan 1.5.–30.9.2022 KÄVELYKIPINÄ 2022 9.5.2022 Tiedotteet\nKuusamon liikuntakeskus Kuusamon liikuntakeskus


Unohda hiilinjalanjälki – nyt tarkkaillaan ravinnejalanjälkeä | Yle Uutiset\nNUTS -hankkeen vuosiseminaarissa tarjottiin ravinnekestävä lounas. Siihen kuului muun muassa savusärkeä ja sieni-perunamuhennosta. Kuva: nutrient.fi/fi\n26.9.2014 • Päivitetty 26.9.2014 15:25\nNUTS eli Suomi kestävän ravinnetalouden mallimaaksi -hanke.\nYhteistyössä Lappeenrannan teknillinen yliopisto ja elintarviketalouden tutkimuskeskus MTT.\nAlkoi vuonna 2010 ja kestää vuoden 2014 loppuun.\nTavoitteena kestävämpi ruoantuotanto ja kaikille riittävä ravinto.\nMaailman väkiluvun ennustetaan kasvavan jopa kymmeneen miljardiin vuoteen 2050 mennessä. Jotta tämä väkimäärä saataisiin ruokittua, on tehtävä muutoksia ruoantuotannossa ja -kulutuksessa. Ongelmaa ratkaisemaan ryhtyivät Lappeenrannan teknillinen yliopisto ja maa- ja elintarviketalouden tutkimuskeskus MTT yhteisessä NUTS eli Suomi kestävän ravinnetalouden mallimaaksi -hankkeessa.\nTähän mennessä hankkeessa konkreettisimpia tuloksia ovat hiilijalanjälkeen verrattavissa oleva ravinnejalanjälki-työkalu sekä erilaiset yhteistyöt yritysten kanssa ruokaketjun eri vaiheissa.\nNälänhädän ratkaiseminen on mahdollista\nTälläkin hetkellä tuotetaan ruokaa niin paljon, että laskennollisesti sitä riittäisi kaikille.\nNUTS -hankkeessa tutkijana toimiva Anna Kuokkanen uskoo, että riittävä ravinnonsaanti olisi mahdollista taata kaikille.\n–Tälläkin hetkellä tuotetaan niin paljon ruokaa, että laskennollisesti sitä riittäisi kaikille, Kuokkanen toteaa.\nOngelmana tällä hetkellä on ruoan suuri hävikkimäärä ja epätasainen jakautuminen. Jos ruoka jakautuisi tasaisesti ja hävikki poistettaisiin, riittävä ravinnonsaanti olisi Kuokkasen mukaan kaikille mahdollista.\nKestäviä vaihtoehtoja ruokapöytään\nNykyään keskivertoihminen kuluttaa ruokaa 2800 kilokaloria päivässä. Kulutustottumuksiin tulisi tehdä muutoksia, jotta ruoka riittäisi kaikille.\nLihankulutusta tulee vähentää merkittävästi.\n– Jos ajatellaan tavallista länsimaalaista ihmistä, pääasiassa ovat omien ruokatottumusten muuttaminen, Kuokkanen toteaa.\nTutkija Anna Kuokkasen mukaan ruokavaliota tulisi muuttaa kasvispainotteiseksi.\n– Täysin kasvisravintoon tuskin siirrytään, mutta lihankulutusta pitäisi vähentää merkittävästi.\nToinen keino ympäristölle kestävään ruokavalioon on suosia kotimaisia ja sesongin mukaisen ruoan suosiminen. Ruokapöydässä voikin tulevaisuudessa hyvällä omallatunnolla tarjota esimerkiksi kotimaisia papuja, juureksia, riistaa sekä ruisleipää. Ulkomaisista tuotteista ympäristöllisesti kestäviä vaihtoehtoja ovat muun muassa merilevä, kuivatut hedelmät ja hyönteiset.\nOlisitko valmis muuttamaan elämäntapaasi taataksesi kaikille riittävän ravinnonsaannin? 26.9.2014\nNäkökulma: Voisimme pelastaa maailman – emme vain halua 26.9.2014\ntiedekotimaaruoatMaa- ja elintarviketalouden tutkimuskeskusLihankulutusravitsemusteknilliset korkeakoulutkivihiilimerilevätLappeenrantaLuonnonvarakeskuslihateollisuuselintarviketeollisuusRuokailupöytäCulinary seaweedliharuoattutkimuslaitokset


Kuolleita kaloja ajautunut massoittain Säkylän Pyhäjärven rannoille – asukkaat siivoavat haisevia kiiskiraatoja: "Ei hetkeen tee mieli kalaruokaa" | Yle Uutiset | yle.fi\nKuolleita kiiskiä ajautuu massoittain Säkylän Pyhäjärven rannoille\n20.7. 10:33 • Päivitetty 20.7. 12:15\nSäkylän Pyhäjärven rannoilla on viikon verran seurattu huolestuneina rannoille ajautuneiden kuolleiden kiiskien lauttoja.\nViikonlopun ja viime viikon aikana kuolleita kaloja on ajautunut rannoille arvioiden mukaan jopa kymmeniä tonneja ja samalla on saatu havaintoja isoista kalalautoista Pyhäjärven ulapalla.\nPyhäjärven suojeluyhdistyksessä vaikuttava Veikko Niittymaa ja vaimonsa Elisa viettivät maanantaipäivää Yläneen Kalikan uimarantaa kalanraadoista siivoten. Takana on jo sadan siivotun kalakilon urakka.\nKiiskiä on ajautunut Säkylän Pyhäjärven rannoille jo viikon verran eikä loppua ole näköpiirissä. Kuva: Tarja Hiltunen / Yle\n– Tätäkin rantaa on siivottu jo useita kertoja kolmen päivän aikana ja aina kaloja vaan tulee lisää. Ulapalle liikkuneet järvipelastajat kertoivat, että siellä on yhä isoja kalalauttoja, joten tilanne ei ole ohi, Veikko Niittymaa kertoo.\nHaju vie kalansyömishalut\nRanta-asukkaat alkavat olla tilanteesta jo varsin huolissaan. Pelkästään kuolleiden kalojen siivoaminen rannoilta on iso urakka ja samalla epätietoisuus kalvaa mieltä: miten pitkään tilanne jatkuu?\n– Tilanne on aika toivoton. Ihmiset ovat urakoineet rantojen siistimiseksi ja yrittäneet vieneet kaloja kuoppiin metsään, koska kompostit ovat täynnä. Ihmiset alkavat jo väsyä tähän, Veikko Niittymaa huokaisee.\nKiisket kuoppaan ja kalkkia päälle. Veikko Niittymaa kompostointipuuhissa Pyhäjärven maisemissa. Kuva: Tarja Hiltunen / Yle\nToivoa tilanteeseen sentään tuo se, että sää on viilentynyt.\nKiiskivuorien kerääminen rannoilta on kovaa työtä. Pelkästään se, että kiiski on varsin piikkinen kala, tuo omat haasteensa. Kumisaappaat ja hanskat ovat välttämättömiä suojavarusteita.\nYksi epämiellyttävä asia on haju.\n– Haju on sellainen, että tämän jälkeen ei hetkeen tee mieli kalaruokaa, Elisa Niittymaa kuvailee.\nLoistartunnat ja happipula todennäköiset syyt\nViime viikolla Pyhäjärvestä lähetettiin kala- ja vesinäytteet tutkittaviksi Ruokavirastoon.\nTiedot niistä vahvistavat epäilyjä, joiden mukaan joukkokuoleman takana arvellaan olevan kahden ongelman, loisten ja happipulan, yhteisvaikutus. Happipula syntyy, kun sää on pitkään kuumaa ja vähätuulista.\nLounais-Suomen suurin järvi\nSijaitsee Satakunnan ja Varsinais-Suomen maakunnissa Eurajoen vesistöalueella\nKolmen kunnan eli Säkylän, Euran ja Pöytyän järvi\nSatakunnan ja Varsinais-Suomen maakuntajärvi\nKirkasvetinen, matala ja aava järvi\nPyhäjärven veden virallinen lämpötila oli maanantaina 21,9 astetta.\n– Kiiskihän ei vielä noista vedenlämmöistä ole moksiskaan. Vaarallinen lämpö on ehkä noin 30 astetta. Jos kalalla on muuta häikkää terveyden kanssa niin sitten voi tulla ongelmia, sanoo kehittämispäällikkö Tero Forsman Pyhäjärvi-instituutista.\nForsmanin mukaan muutkin kylmän veden kalat saattavat olla hätää kärsimässä, jos vedet edelleen lämpenevät. Vaaravyöhykkeellä on seuraavana Pyhäjärven muikku.\nOngelman ydin on siinä, että korkeissa lämpötiloissa veteen sitoutuu happea normaalia vähemmän.\nHappipulasta ja kalakuolemista kärsii myös esimerkiksi Lahden Vesijärvi.\nIlmastoahdistus hiipii mieleen\nRantojen siivoustyöt jatkunevat Pyhäjärven rannoilla vielä pitkään.\nSuojeluyhdistys toivoisi, että esimerkiksi puolustusvoimat voisi tulla auttamaan kalojen keräämisessä ja apu kalojen jatkokäsittelyssäkin otettaisiin ilolla vastaan.\nTällä hetkellä kaloja voi hävittää esimerkiksi Valasrannan tanssipaikan sisääntulotien varteen kaivettuun kuoppaan.\nTiistaina Etelä-Satakunnan ympäristötoimisto ja Säkylässä toimiva biokaasulaitos VSS Biopower kertoivat, että kuolleita kiiskiä voi kokeiluluontoisesti toimittaa biokaasulaitokselle.\nKalajätettä voi kuljettaa laitokselle neljänä päivänä eli 21., 23., 26. ja 28. heinäkuuta klo 13 - 15. Kalat pitää viedä paikalle itse, ja ne kaadetaan kuljetusastiasta kuormurin kauhaan. Muina aikoina kaloja ei voi laitokselle toimittaa.\nYläneellä rantaa miehensä Veikko Niittymaan kanssa siivoamassa ollut Elisa Niittymaa on ammatiltaan opettaja. Hän on työssään havainnut, miten nuoret kärsivät ilmastoahdistuksesta.\nNyt Elisa Niittymaa ei voi olla ajattelematta kalakuolemien yhteyttä ilmastonmuutokseen.\n– Nyt kun ajattelee vaikkapa Siperian metsäpaloja ja ikiroudan sulamista, Kanadan helteitä, Saksan mielettömiä tulvia ja näitä meidän kalakuolemia niin itsellekin tulee hyvin voimakas ilmastoahdistus.\nSäkylän Pyhäjärven kiiskikuolemiin ei löytynyt yhtä selvää syytä\nVedet kaloille kohta liian lämpimiä – Pyhäjärven muikku ja siika alkavat olla äärirajoilla\nKeskustele aiheesta Yle Tunnuksella. Kommentointi sulkeutuu 21.7. kello 23.\n20.7. klo 12.13 Juttuun lisätty tieto, että kalajätettä voi toimittaa Säkylässä VSS Biopowerin biokaasulaitokselle.


Kultablogi - Kullan kierrätyksen merkitys - Jalonom\n31 toukokuun, 2019 Miia K\nKierrätetty kulta on tärkeä osa markkinoita, laskennallisesti se kattaa n. 30% tuotannosta vuosittain, viimeisen 20 vuoden ajan.\nVaikka louhitut kultavarannot ovat noin 190 000 tonnia, on siitä hyvin pieni osuus kierrätettyä. Korkeimmillaan kierrätetyn kullan osuus oli vuonna 2009, jolloin se kattoi n. 1% kaikesta kullasta maan päällä. Mutta se on silti merkittävä osa markkinoita, kattaen n. 30% tuotannosta viimeisen 20 vuoden ajalta.\nKierrätetyn kullan määrä vaihtelee kullan hinnan ja taloudellisten olosuhteiden mukana. Hintamuutokset aiheuttavat noin 75% kierrätyskullan määrän vuosittaisista muutoksista ja talouskriisit, kuten vuonna 1997 Aasian valuuttakriisi, voivat lisätä kierrätyksen suosiota.\nKullan kierrätys muodostuu kahdesta eri segmentistä. Korujen osuus kierrätyskullan kokonaistarjonnasta on noin 90% ja 10% teollisesta kierrätyksestä. Korujen ja teollisen kierrätyksen arvoketjut ovat hyvin erilaiset.\nKulta on mukautuva ja korroosiota kestävä ja sillä on useita käyttötarkoituksia. Sitä käytetään koruista sijoitustuotteisiin ja elektroniikkaan, kuten matkapuhelimiin sekä avaruusalusten turvavarusteisiin. Tällä hetkellä saatavilla olevat parhaat arviot viittaavat siihen, että historian aikana kultaa on louhittu noin 190 040 tonnia. Koska kulta on tuhoutumatonta, on lähes kaikki tämä metalli on edelleen käytössä muodossa tai toisessa.\nVaikka teoreettisesti kaikki louhitut kultavarannot voitaisiin kierrättää, vain pieni osa siitä on saatavilla kierrätykseen.\nSuurin osa kerran kierrätetystä kullasta on epätodennäköistä päätyä uudestaan markkinoille monesta syystä. Monilla ihmisillä kultaa on koruina, joissa on tunnearvoa kuten kihlasormukset ja perintökorut. Toisilla yhteys kultaan on uskonnon kautta, esimerkiksi Intiassa kultaa pidetään temppeleissä ja sitä pidetään pyhänä. Kun taas monet sijoittajat näkevät kullan sukupolvien välisenä omaisuutena, joka annetaan esimerkiksi lapsille ennemmin kuin myydään. Jotkut eivät taas tiedä kullan arvoa elektroniikkalaitteissaan ja heittävät vanhat puhelimet ja tietokoneensa roskiin. Iso osa teknologiassa käytetystä kullasta vuosina 1980-1990 on todennäköisesti kaatopaikalla.\nTaloudelliset tekijät kierrätyksessä\nKierrätyskullalla tarkoitamme kultaa, joka on vaihdettu rahaksi kuluttajien tai muiden toimijoiden, kuten korun valmistajien myydessä vanhoja varastojaan tai työstöjätteitään. Tämä ei pidä sisällä kullan vaihtoa, eli vanhojen korujen vaihtoa uusiin tai lahjakorttiin kultasepänliikkeessä.\nKierrätetyn kullan määrä vaihtelee kullan hinnan ja taloudellisen olosuhteiden muuttuessa. Tämä auttaa pitämään maailman kultamarkkinat tasapainossa.\nKullan kierrätyksen kolme keskeistä teemaa ovat;\nKierrätetyn kullan määrä kasvaa hitaasti ajan myötä, korujen määrän mukana.\nTaloudelliset kriisit lisäävät kierrätystä. Finanssikriisien aikana ihmiset kääntyvät hakemaan turvaa kullasta, sen ollessa likvidi sijoitus.\nKullan hinnan muutoksilla on merkittävä vaikutus kierrätyskullan määrään.\nKorujen vs. sijoitustuotteiden kierrätys\nKulta kierrätetään pääasiassa koruina. Kultaharkkoja ja -kolikoita ei yleensä kierrätetä, vaan ne myydään edelleen. Toisin kuin kultakorut, jotka saattavat mennä muodista tai vaurioitua, pitävät vanhatkin kultaharkot ja kolikot markkina-arvonsa.\nKultaharkkojen ja -kolikoiden korkea kultapitoisuus pysyy iästä huolimatta vakiona, mikä tekee niistä helposti hinnoiteltavan kullan maailmanmarkkinahinnan perusteella. Sijoituskultatuotteiden ominaisuuksiin sijoituskohteena ei siis vaikuta sen ikä ja tästä syystä ne mieluummin jälleenmyydään kuin kierrätetään.\nKullankierrätysala voidaan jakaa kahdelle eri markkinoille. Koruihin, joka kattaa noin 90% kierrätyskullan kokonaistarjonnasta ja teolliseen kierrätyskultaan, joka kattaa loput 10%.\nMiten se toimii? Kultakorut sisältävät kullan lisäksi myös muita metalleja, tehden korusta kestävän käyttöä varten. Näiden metallien erottaminen toisistaan on suhteellisen yksinkertaista ja jalostajien prosessit ovat joko kemiallisia ja fyysisiä erotusmenetelmiä. Osa erottelee metallit kuumentamalla ja sulattamalla seoksen, mutta usein tämä menettely ei kuitenkaan riitä jalostamaan korkeampia pitoisuuksia. Tämän saavuttamiseksi on kehitetty monimutkaisempia menetelmiä, jotka usein perustuvat kemiallisiin reaktioihin. Jalostamot voivat esimerkiksi käyttää kuningasvesi prosessia seoksen erittelyyn vahvoissa hapoissa, ennen kuin kulta elektrolyyttisesti otetaan talteen. Tämä mahdollistaa kaikkien muiden metallien poistamisen seoksesta ja tuloksena on erittäin puhdasta kultaa.\nMiten se toimii? Teollinen kierrätys. Kulta elektroniikkateollisuudessa (pääasiassa ohuiden lankojen muodossa ja pinnoitteena), on luonut ”kaupunkikaivos”konseptin (engl. Urban mining).\nKaupunkikaivos voi sisältää 60 erilaista elementtiä, mukaan lukien lukuisia monimutkaisia ja joskus jopa vaarallisia kemikaaleja. Teollisessa kierrätyksessä muovi ja teräs ovat määrältään suurimpia, mutta arvoltaan kulta ja muut jalometallit ovat silti hallitsevia. Arvometallien erottaminen näistä materiaaleista on turvallista ja tehokasta. Osa yrityksistä ovat kehittäneet jalometallien talteenoton prosessia viimeisintä tekniikkaa hyväksikäyttäen. Esimerkiksi Umicoren tehtaalla Belgian Hobokenissa kerätään 17 eri metallia useista jätevirroista (kuten käytetyistä katalysaattoreista ja kemiallisista katalysaattoreista, teollisuusmateriaaleista ja erilaisista valmistusjätteistä). Laitos käyttää suljetun silmukan prosessia, jossa lähes mitään ei heitetä hukkaan. Jopa kuonaa käytetään rakennusaineena ja rikkihappo otetaan talteen ja hyödynnetään.\nKaikki kierrätyslaitokset eivät toimi näin korkealla tasolla.\nYhdistyneiden kansakuntien Ympäristöohjelmassa arvioidaan, että vain 15-20% sähkö- ja elektroniikkalaitteista kierrätetään, loput menevät suoraan kaatopaikoille ja jätteenpolttolaitoksille.\nKaupunkikaivosten houkuttelevuus on johtanut ei-valvottuun metallien keräykseen sähkö- ja elektroniikkalaitteista. Metallien erottelua kemikaaleissa, kuten syanidissa ja kuningasvedessä huuhtomista tapahtuu joskus jopa ilman asianmukaista suojaa, erityisesti kehitysmaissa.\nUseat virastot ja yritykset pyrkivät ratkaisemaan sähkö-ja elektroniikkajätteen kierrätykseen liittyviä ongelmia. Esimerkiksi WorldLoop tekee yhteistyötä kierrätysyritysten kanssa kouluttaakseen yrittäjiä Afrikassa luomaan ympäristöystävällisiä ratkaisuja. Näiden kumppanuuksien ansiosta Afrikan mailla on nyt kestäviä kierrätystoimintoja.\nTeollisen kullan ja korujen arvoketjut ovat erilaisia. Teollisen kullan kierrätyksen arvoketju on pidempi, se sisältää enemmän toimijoita ja on monimutkaisempi kuin kultakorujen kierrätyksen arvoketju. Nämä erot johtuvat lisävaiheista kuten purkamisesta, esikäsittelystä ja sulatuksesta sekä kehittyneemmästä teknologiasta jota tarvitaan teollisen kullan kierrättämiseen.\nKultakorujen ja teollisen kullan kierrätys eroavat myös markkinarakenteeltaan.\nKorujen kierrätyspalvelut ovat yleensä paikallisia. Esimerkiksi Umicorella on kuusi kierrätyslaitosta ympäri maailman, kun taas muut jalostamot keskittyvät yhdelle alueelle, kuten Kanadan rahapaja, Ohio Precious metals Pohjois-Amerikassa, Tanaka ja Perthin rahapaja Aasiassa ja Rand Afrikassa.\nTeollisen kullan markkinat palvelevat maailmanlaajuisesti, ja esikäsitelty materiaali toimitetaan yksittäisiin sulatus- ja jalostuslaitoksiin. Tämä johtuu teollisen kierrätyksen vaatimista sijainneista ja monimutkaisista laitteista, joten kierrättäjät vahvistavat toimintaansa yhdessä paikassa palvellakseen maailmanlaajuisia markkinoita.\nSource: Boston Consulting Group; World Gold Council


Koronatilanne heikkenee Jyväskylässä – kaupungin johto vetoaa nyt tiukasti asukkaisiin tilanteen saamiseksi hallintaan | Jyväskylä.fi\nJyväskylässä voimassa olevat suositukset ja rajoitukset koronatilanteesta johtuen\nErityisen huolestuttavaa on se, että tartuntoja on nyt useammassa tartuntaketjussa ja lisäksi yhä useamman tartunnan alkuperä jää jäljitystyössä epäselväksi. Tartuntoja on eniten tällä hetkellä 16-25-vuotiaiden nuorten keskuudessa.\n- Meillä on käsissämme selvästi heikoin tilanne koko koronatilanteen alkamisen jälkeen. Tartuntamäärä tulee tällä viikolla nousemaan lähelle sataa ja tartuntojen ilmaantuvuusluku nousee heittämällä. Jos sama malli jatkuu, tulemme ottamaan Uudenmaan tautitilanteen kiinni parissa viikossa ja täysi tilanne on alkaa olla päällä joulun aikaan, toteaa tartuntataudeista vastaava lääkäri Ilkka Käsmä.\nTilanteesta johtuen kaupunginjohtaja on kutsunut huomiselle koolle ylimääräisen kaupungin poikkeusolojen johtoryhmän kokouksen. Siellä tullaan arvioimaan nykyisten suositusten ja rajoitusten riittävyys sekä ottamaan käyttöön uusia suosituksia mm. kokoontumisia ja mahdollisesti harrastustoimintaa koskien.\n- Olemme seuranneet nyt tarkasti sosiaali- ja terveysministeriön ohjeistusta ja arvioitavana on, miten pysäytämme tartuntojen leviämisen. Tilanne on erittäin vakava ja teemme nyt kaikkemme, että ennalta ehkäisevillä toimilla voidaan tartuntojen leviämiselle laittaa stoppi, kaupunginjohtaja Timo Koivisto tiivistää.\nKoivisto vetoaa tiukasti jokaiseen jyväskyläläiseen nykyisten suositusten noudattamiseksi.\n- Meillä on ollut kaksi kertaa aiemminkin tilanne lähellä karata käsistä ja ne on saatu kiinni mm. noudattamalla maskisuositusta sekä kokoontumisia rajoittamalla. Nyt vetoankin jokaiseen jyväskyläläiseen, että pysähdymme miettimään, mitkä menot ovat välttämättömiä. Noudattakaa myös ohjeita turvaväleistä, maskeista ja käsihygieniasta. Yhteispeli ratkaisee ja jos suunta käännetään, voidaan joulua viettää kohtuullisen rauhallisin mielin, Koivisto tiivistää.\nPoikkeusolojen johtoryhmästä tiedotetaan huomenna erikseen.\nTimo Koiviston terveiset asukkaille on nähtävillä oheisella videolla


Seuraamusjärjestelmään tarvitaan rakenteellista muutosta | Liikenneturva\nSeuraamusjärjestelmään tarvitaan rakenteellista muutosta\nEduskunnassa käsiteltiin kevätkaudella lakiesitystä sakkojen korottamisesta. Tässä yhteydessä Liikenneturvalta pyydettiin lausuntoa asiasta.\nLiikenneturva on ehdottanut, että tieliikenteen seuraamuksia (rikesakkoja, sakkoja ja ajokieltoja) koskevaa järjestelmää uudistettaisiin ehdotettua laajemmin. Seuraamuksilla pitäisi ensisijaisesti pyrkiä rikollisuuden ennaltaehkäisyyn. Liikennerikoksia voitaisiin hallita paremmin siten, että niistä kiinnijäämisen todennäköisyyttä lisättäisiin.\nKattava valvonnan ja seuraamusten kehittäminen parantaisi liikenneturvallisuutta ja vähentäisi onnettomuuksista yhteiskunnalle aiheutuvia kustannuksia. Pelkällä sakkojen korottamisella ei todennäköisesti saada toivottua liikennekäyttäytymisen muutosta.\nLiikenteen valvonnassa ja seuraamuksissa pitäisi pyrkiä ottamaan rikosten moitittavuus entistä paremmin huomioon. Tieliikenteessä tulee valvoa paitsi ylinopeutta myös mm. kuljettajien ajokykyä (lääkkeet, alkoholi, huumeet ja ajoterveys) ja ajotapoja.\nJos rikesakkoja koskevaa lainsäädäntöä muutetaan, ylinopeuksista määrättävien rikesakkojen määrissä voisi olla nykyistä enemmän porrastusta, jolloin rikesakon määrää korotettaisiin ylinopeuden kasvaessa.\nTässä yhteydessä olisi syytä arvioida, pitäisikö myös rikesakon käyttöalaa laajentaa esimerkiksi 30 km/h ylinopeuteen asti taajamien ulkopuolella. Ajonopeuksien valvonta painottuu yhä vahvemmin automaattiseen kameravalvontaan, ja tällöin rikesakkomenettely on nopea käsittelytapa, joka säästää poliisin resursseja. Automaattivalvonnassa ei tarvitse pysäyttää ajoneuvoja ja rikesakon tiedoksianto lähetetään postitse. Rikesakon käyttöalaa laajentamalla saataisiin tehokkaamman valvonnan piiriin laajempi joukko ylinopeustapauksia. Lisäksi rikesakon käytön laajentamisella pienennettäisiin ongelmaa, joka syntyy nykyisessä rikesakon ja päiväsakon rajakohdassa.\nMyös rikesakolla rangaistavat ylinopeudet lasketaan niihin rikkomuksiin, joiden perusteella kuljettajalle määrätään ajokielto, kun rikkomuksia kertyy kolme vuoden sisällä tai neljä kahdessa vuodessa. Uusien kuljettajien rikkomuksia seurataan muita herkemmin.\nlausunnot, valvonta, ylinopeudet\nLiikenneturvan lausunto eduskunnalle\nFiskaalinen tavoite ei ole hyväksyttävä peruste sakkojen korotukselle\n020 7282 350, 040 1979 140


ESRC kotisivut » Blog Archive » Kuukausiskabat palasi tauolta\nKuukausiskabat palasi tauolta\nMaaliskuussa ei kiireisen kansallisen kisa-aikataulun takia ollut kuukausiskaboja, mutta 14.4. pelattiin jälleen hyvät väännöt kenraaliharjoituksina SM-kisoille ja ESRC:n mestiksille. Paikalla oli kuukausiskabojen vakiokalustoa ja muutama uusi kävijä. Ykköskaavion voiton vei Topias Aalto, kakkosen Ilkka Moilanen.\nPaikalle saapui tällä kertaa 13 pelaajaa. Se ei ole kisattomana viikonloppuna erityisen hyvä lukema, mutta saatiin onneksi kaksi tasaista kaaviota. Tehtiin siis kahden lohkon kaavioita, ylempään tuli 3+3 pelaajaa, alempaan 3+4. Lohkossa 1a pelasivat Jarkki Jaakkola, Topias Aalto ja Iiro Stubin. Topiaksen ja Iiron peli oli ensimmäinen; allekirjoittanut oli terävässä kunnossa ja Iiron oli vaikea tehdä pisteitä. Nopea pallo ei helpottanut Iiron tarkkoihin droppeihin perustuvaa peliä. 11-7, 11-8 meikäläiselle. Seuraavassa ottelussa Iiro sai vastaansa Jarkin, joka oli jo aiemmin voittanut jonkinlaisen etukäteisen sijoitusottelun Tape Koivua vastaan 2-0 ja osoittanut olevansa kunnossa. Iiro vei kyllä ensimmäisen erän selvästi 11-1, mutta sitten muidenkin joskus hankalaksi toteama Jarkin pelityyli alkoi toimia. Toinen erä 13-11 Jarkille. Kolmannessa sama meno jatkui, Iiro näytti tuskastuvan ja valitti huonoa tatsiaan, mutta Jarkki toisaalta piti pallot hyvin kiinni seinässä ja vei ottelun lopulta 11-9 ja 2-1. Toisaalta ”major upset”, mutta toisaalta Jarkkihan oli skabojen ykkössijoitettu (6. ESRC:n rankingilla heti Tatu Knuutilan ja Janne Järvisen perässä)! Kovan pelin jälkeen Jarkki ei pystynyt enää Topiasta vastaan pistämään kampoihin, vaan hävisi selvästi 3-11, 4-11.\n1b:ssä kamppailivat Hannu Haanpää, Tapsa Jokinen ja Tape Koivu. Hannu ja Tapsa kohtasivat avausottelussa. Pallot ja erät olivat todella pitkiä, ja Tapsa näytti onnistuvan jälleen kerran siinä, millä hän on kuukausiskabojen kokonaistilanteen johtopaikan saavuttanut: roikkuu pallossa pitkään mukana ja puolustaa kunnes vastustaja turhautuu ja tekee virheen tai lyö huonon hyökkäyslyönnin, josta pääsee kontraamaan. Tapsa voitti pitkän väännön jälkeen 11-7, 11-8. Tape Koivu pelasi kyllä ihan hyvää peliä Hannua ja Tapsaa vastaan, mutta aseet eivät tänään kuitenkaan riittäneet jatkopalloja pidemmälle.\nSiirryttiin sijoituspeleihin, ja minua ja Tapea lukuunottamatta kaikilla tuntui olevan jotain valittamista: Hannulla luisti tossut, Tapsa ei ollut ehtinyt syödä ja olo oli voimaton, Jarkin polvi särki ja oli liikaa pelejä alla, Iiron pelistä ei tänään muuten vaan tullut mitään. Niinpä Iiro ja Jarkki jättivät sijoitusottelut pelaamatta. Finaalitaisteluissa minä kohtasin ensin Tapsan, joka kyllä ekassa erässä jaksoi vielä vääntää, mutta sitten jonkun 6-6 -tilanteen jälkeen menin menojani. Hannukin esitti ensin ihaa hyvää peliä, mutta olin vaan tänään terävässä kunnossa, hain lähes kaiken ja erityisesti volleykrossistoppari rystyltä oli myrkkyä vastustajille. Toisessa erässä Hannu keskittyi kiroamaan sitä, miten tossut, jotka muuten ovat täsmälleen samaa mallia kuin minulla, eivät pidä lattialla, ja niinpä vein ottelun selvästi. Mutta sattuu sitä paremmillekin, ks. El Gouna Squash Open ja James Willstrop. Kaikenkaikkiaan jätkistä ei oikein ollut tänään vastusta, ja skabojen voitto tuli kotiin ilman erämenetyksiä tai edes jatkopalloja.\nKakkostason matseja en ehtinyt oikein seurata, mutta siellä dominoi samaan tapaan erääkään menettämättä Markku Hyrskeeltä yksityisvalmennusta ottanut Ilkka Moilanen. Finaalissa kaatui viime aikoina pirteitä otteita esittänyt ja ykkösdivarissakin vieraillut Hessu Hassinen. Risto Penttilä oli kaavion kolmas, Kari Aalto neljäs, jumbosijoista taistelun voitti uusi tulokas Kari Hakuli ennen Jouko Järveä ja ”naisten sarjan voittajaa” Raila Luhtalaa, joka ei tällä kertaa pystynyt päihittämään miehiä.\nESRC:n rankinglistalla tapahtui jälleen liikehdintää, ja se jos mikä on nyt ajankohtaista, sillä ESRC:n mestaruuskilpailuihin on enää kaksi viikkoa aikaa ja miesten sarjan sijoitukset tehdään vain ja ainoastaan ESRC:n rankinglistan perusteella. Olethan jo ilmoittautunut ja sopinut haasteotteluita hyvän seedauksen varmistamiseksi?\nTämän kerran lohkojen tulokset excelinä tästä: skabakaavio huhti12\nTopias Aalto – Tapio Jokinen 2-0 (11-7, 11-3)\nTopias Aalto – Hannu Haanpää 2-0 (11-6, 11-4)\nHannu Haanpää – Jarkki Jaakkola 2-0 wo\nTapio Koivu – Iiro Stubin 2-0 wo\nJarkki Jaakkola – Tapio Koivu 2-0 (12-10, 11-4)\n1.Topias 2.Tapsa 3.Hannu 4.Jarkki 5.Tape 6.Iiro\nHessu Hassinen – Ilkka Moilanen 0-3\nKari Aalto – Risto Penttilä 0-2\nKari Hakuli – Jouko Järvi 2-0\nKari Hakuli – Raila Luhtala 2-0\n7.Ilkka 8.Ilkka 9.Risto 10.Kari A 11.Kari H 12.Jouko 13.Raila\nKokonaistilanteessa Tapsa karkaa vain entistä pahemmin muilta. Yksi osakilpailu on siis jäljellä ennen kesätaukoa, se pelataan 19.5. ja siitä tulee erityisen hauska! Kauden tsempparipalkinnon voittajaa ei ole vielä päätetty, ja ainoastaan se on varmaa, että palkinnonsaaja löytyy toukokuun skaboihin osallistuneiden joukosta!\n1.Tapio Jokinen 221,17\n2.Hannu Haanpää 176,76\n3.Raila Luhtala 146,14\n4.Topias Aalto 135,00\n5.Anssi Korkeakoski 108,38\n6.Mikko Rautiola 106,83\n7.Hessu Hassinen 91,11\n8.Tero Timberg 88,93\n9.Harry Lilja 78,25\n10.Risto Penttilä 74,28\n11.Iiro Stubin 73,78\n12.Jarkki Jaakkola 69,43\n13.Tuomo Pohjamies 66,83\n14.Kari Aalto 59,33\n15.Jyrki Vuola 56,17\n16.Janne Niutanen 50,50\n17.Jenni Heikkilä 50,29\n18.Ari Stubin 49,38\n19.Harri Pohja 49,33\n20.Jouko Järvi 49,00\n21.Janne Järvinen 48,00\n22.Erkki Pyre 47,71\n23.Ilkka Hienonen 44,30\n24.Bea Lönnqvist 44,20\n25.Tapio Koivu 42,91\n26.Ilkka Moilanen 39,43\n27.Tatu Knuutila 37,00\n28.Anssi Okkonen 35,50\n29.Ragnar Dahlberg 35,17\n30.Lasse Niivuori 30,25\ntopias | 14.04.2012


Adventure Partners Blogi - tarinoita kaltevilta pinnoilta: helmikuuta 2014\nPuuterin ja putousten perässä\nKuten kirjoituksen nimikin kertoo, olimme tällä kertaa liikkeellä sekä puuterin että putousten perässä. Kunnianhimoinen tavoite kerrassaan, sen tulimme huomaamaan. Liikkeen suunta oli Japani; ensin Tokion kautta pohjoissaarelle Hokkaidolle ja sieltä takaisin eteläsaarelle Honshulle. Koska kyseessä oli eräänlainen tiedusteluretki Japanin ihmeisiin, tulee tästä kirjoitelmasta poikkeuksellisen konkreettinen matkakertomus, eikä yhtään niin ohut yläpilvitekele kuin raapustukseni yleensä. Näin ollen tämä saattaa jopa palvella maahan matkaa suunnittelevia eräänlaisena infopläjäyksenä. Sulateltavaa reissulta riittää ainakin täksi kevääksi.\nSiispä liikkeelle Helsinki-Vantaalta. Koneeseen menevän putken päässä tuli yhtäkkiä mieleen, miten hassu sattuma olisi, jos Kaima-Graeffe olisi Tokion-lennollamme purserina. Heti, kun olin tämän villin ajatuksen huuliltani Tonille päästänyt, totesin, että tuossahan tuo koneen oviaukossa seisoo. Voin väittää, että saimme erittäin lämpimän vastaanoton lennolle, ja aivan erityiskohtelun. Kiitos Kaimalle ja Finnairille vielä kertaalleen! Suora lento oli muuten erittäin kätevä, eikä hintakaan mahdoton.\nTokion Naritalle saavuttuamme suunnitelmiimme kuului heilahtaa alta oomin suoralla sukkulabussilla Tokion toisella laidalla olevalle Hanedan kentälle, jolta jatkolentomme Asahikawaan Hokkaidolle lähtisi. Tuohon heilahdukseen meni sellaiset kaksi tuntia, sillä Tokio on iso kylä ja siellä on paljon kanssa-autoilijoita. Tokion kehätiet pitävät liikkujan visusti pihdeissään, eikä sieltä alle oomin mennä mihinkään. Se kannattaa kumipyörämatkailua Tokiossa suunnittelevan pitää mielessään. No, jatkolennoille kuitenkin ennätimme ja illaksi Asahikawaan. Tosin jo matkalla sinne meille valkeni, että englanninkielentaitoista kansaa ei tahdo oikein löytää, ei edes lentokentän infotiskiltä. Tästä alkoi liki kolme viikkoa kestävä pantomiimikoulu.\nKumoino- taki kuohuu\nSounkyo oli ensimmäinen kohteemme. Siellä, Daisetsuzanin kansallispuistossa, on rotkolaakso, jonka pohjalla virtaa joki, jonka vedet tulevat vuorilta lukuisten putousten muodossa. Paikka tunnetaan putousten lisäksi myös perinteisistä onseneistaan eli japanilaisista kuumista lähteistä. Vulkaanista vettä osataan Japanissa hyödyntää monin eri tavoin mutta eittämättä yksi parhaista on samaa nimeä kantava kylpylä, onsen. Ja nythän ei ole kyse nokianeedeneistä, flamingoista tai naantalinkylpylöistä, vaan jostain ihan muusta. Näissä kylpypyhätöissä ei aikuiset juo kaljaa, eikä kakarat kilju. Niissä ollaan hiljaa ja jynssätään, jopa hulluuteen asti. Jynssätään siis, ei olla hiljaa hulluuteen asti. Onseneissa vallitsee rauha ja hiljaisuus, onsenetiketti, jonka peruspilari on perusteellistakin perusteellisempi vartalon jynssäys ja hinkkaus eli hinkkaus ja jynssäys. Ja siitä syntyikin aivan oiva nimi jollekin vielä putsaamattomalle reitille; Pimeät Hinkkaajat. Nimellä voidaan viitata myös reitintekijöihin itseensä.\nMutta, asiaan. Sounkyo löytyi googlailemalla, kun halusimme selvittää, löytyisikö Japanista jääkiipeilyä. Mutta siihen se tiedonsaanti sitten jäikin. Kartalta löytyi kyllä Sounkyo ja googlemapsista yksittäisiä fotoja vesiputouksista, joiden nimet olivat japaniksi. Netistä löytyi yksi japaninkielinen jäätopo, tosin sekin vaati hivenen salapoliisityötä selvittää, oliko kyseinen topo ylipäätään Hokkaidolta. Lisäksi löytyi yhden britin kirjoittama blogi, josta kävi ilmi, että kyllä, Sounkyossa on jääputouksia. Ja kolmas johtolanka oli aussikiipeilijä, joka oli ollut joskus jossain päin Sounkyota kiipeämässä jäätä. Lisäksi löytyi kuvia tapahtumasta nimeltä Sounkyo Ice Festival, joka ei kuitenkaan ole mikään kiipeilyfestari. Näihin johtolankoihin tukeutuen tulimme siihen tulokseen, että Sounkyossa on vettä, joka jäätyy. Suuntasimme siis Sounkyoon, mistä olimme saaneet ennakkovarattua huoneen aidosta onsen-majatalosta. Kokemuksesta tuli unohtumaton.\nToni ja Cortinan pikkuhotelli\nEnsinnäkin, putoukset löytyivät ”pienellä” skouttauksella, haikkauksella ja hikoilulla - mutta ne eivät olleet jäässä. On erikoinen fiilis, kun seisoo jääkiipeilyreppu selässä, hakut tanassa, matkustettuaan ensin maailman ääriin ja tuijottaa vuolaasti virtaavaa putousta, jonka PITI olla jäässä. Mutta eipä ollut, ei. Fiilistä kohensi vielä se, että olimme luonnollisesti maksaneet hivenen extraa Finnairille saadaksemme mukaan sekä kiipeily- että laskugearit. No, se kävi harvinaisen selväksi, ettei jääkiipeilykamoille olisi tällä reissulla tarvetta. Putoukset olivat jäässä vasta reunoilta keskiosien kohistessa vaikuttavasti. Toni oli seurannut kelien kehittymistä, ja pakkasta oli pidellyt -10 asteen luokkaa jo kuukauden verran. Ilmeisesti vesivolyymi on kuitenkin niin suuri ja veden lämpötila suht korkea geotermisen lämmön ja mannerlaattojen liitoskohdan vuoksi. Sounkyoon jääkiipeilemään suuntaavan kannattaa siis ajoittaa reissunsa, sanotaan nyt vaikka, helmi-maaliskuulle vuodenvaihteen sijaan. Silloin kannattaa sitten varautua tosi galsaan keliin.\nNiinpä pakkasimme kiipeilykamat takaisin laukkuun ja jätimme laukun Yamaton eli ”Kissafirman” huomaan. Kissafirma on käsittämätön firma. Se toimittaa oikeastaan mitä tahansa mihin tahansa nopeasti, luotettavasti ja edullisesti. Maksimissaan 25 kilon bagaasi heilahtaa alle kahdenkympin Hokkaidolta Honshulle, ei paha. Päätimme siis keskittyä pujotteluun ja puuterin metsästykseen.\nKyliltämme lähti Kurodaken kabiini ylös vuorelle, missä oli kokonaista yksi tuolihissi mutta sitäkin paremmat randomaastot. Lunta oli onneksi pukannut useamman metrin, joten saimme nauttia ensikosketuksesta Japanin upottaviin hankiin jo Sounkyossa. Lunta ei kuitenkaan vielä ollut niin tolkuttoman montaa metriä, että vaivaiskoivut olisivat tyystin peittyneet ja näin ollen pusikko tuntui aika-ajoin, hmm, piiskaavalta. Mutta myöhemmin talvella pusikon peityttyä mäenlasku Kurodakella on varmasti erittäin oivaa ajanvietettä, hissijonoja ei ole eikä raadeja vapaalaskijasvedupettereitä pukkaa ovista ja ikkunoista sekä karmien välistä.\nKävimme bussilla ja junalla (muuten ihan huippu, mutta aikatauluja oli vaikea tulkita japaniksi) tutustumassa myös toiseen hokkaidolaiseen keskukseen, joka paperilla näytti loistavalta, Furanoon. Verttiä piti olemaan miltei tonni, ja olihan sitä, muttei kauheasti lunta, sillä Furano on tosi alhaalla. Lisäksi Furanon haaste pienen puuterinmetsästäjän näkövinkkelistä on se, että siellä on oikeasti tosi pöheikköistä. Lunta saisi pukata pilvin pimein ja metritolkulla ennen kuin pusikot peittyisivät. Näin ollen Furanoon aikovan kannattaa miettiä suunnitelmiaan uudemman kerran. Tai toki siellä on ihan kivasti pujottelurinteitä, jos tykkää.\nKoska meistä alkoi tuntua, että onni ei ole matkassa, kun putoukset lorisevat ja pusikot ovat pinnassa, päätimme suorastaan hullutella ja pitää kokonaisen lepopäivän jouluaaton kunniaksi. Se ei ollut huono vaihtoehto, sillä majapaikassamme oli aivan ihana onsen-osasto, missä vierailimme kiusaksi asti. Molemmilla, naisten ja miesten, puolilla oli neljä sisäallasta ja kaksi ulkoallasta. Kaikki hivenen eri lämpöisiä ja erilaisia parantavia mineraalivesiä kukin. Jo vain onsenissa oli kiva pötkötellä! Ja jo vain lepäsi myös mieli, ei vain ruumis.\nMajapaikastamme ja Sounkyosta vielä sen verran, että emme törmänneet ainoaankaan muuhun ulkomaalaiseen koko kylässä. Kylä ei tokikaan mikään iso ollut; maantie ja yksi katu siinä ristissä. Mutta ei ketään muuta länkkäriä, mikä tarkoitti sitä, että ainoa kieli, jolla olisi tullut kunnolla toimeen, oli japani. Ja sehän ei meiltä taivu, vielä toistaiseksi. Näin ollen vaihdoimme kieleksemme pantomiimin ja tulkkasimme googletranslatorin avulla. Sen lisäksi, ettemme ymmärtäneet mistään mitään, emme myöskään tienneet koko aikana, mitä söimme. Perinteiselle ruokarajoitteiselle härmäläiselle voi Japani olla piinallinen matkakohde, sillä pääsääntöisesti ei ole mitään hajua siitä, mitä lautaseltaan löytää. Japanilainen ruoka on todella hyvää, terveellistä ja monipuolista, mutta se ei suinkaan ole silkkaa sushia. Sushi on vain yksi ruokalaji triljoonien muiden herkkujen joukossa.\nSe on Hakuba\nPian oli kuitenkin aika siirtyä seuraavaan kohteeseen. Kunnon harrastuskiertomatkoilla kun ei jäädä laakereille lepäilemään. Hyppäsimme jälleen bussiin ja ajelimme Asahikawan kentälle, missä meillä oli melkoisia vaikeuksia saada lumivyöryreppujen kaasupatruunoita koneen ruumaan. Toiseen suuntaan ei ollut ollut ongelman ongelmaa. Pienenä vinkkinä, että IATAn dokkari lumivyöryreppujen vaarattomuudesta kannattaa printata ulos (japaniksi). Pääsimme kuitenkin kaikkine kimpsuinemme ja kampsuinemme koneeseen viimeisellä kuulutuksella. Ja jälleen Tokioon, missä meitä odotti Chuo Taxi, joka veisi meidät Japanin Alppien pääkaupunkiin Hakubaan.\nChuo Taxin varaus oli ollut jännä kokemus. Aina kun esitin kysymyksiä meilitse, sain vastauksen yhteen kysymykseeni. Ja kun kysyin uudelleen niitä loppuja, sain vastauksen taas vain yhteen niistä. Ja loppujen lopuksi en saanut enää yhtäkään vastausta. Olin varmaankin kysellyt kiintiöni täyteen. Näin ollen paikallinen Hakuban ski-guide Damian pyysi avuksi japanilaista vaimoaan. Ja se toimi! Hanedalla meitä oli vastassa äärimmäinen ystävällinen vain japania puhuva herrasmies, joka ajoi meidät perille asti Hakuban Norikura Onseniin, vaikka alun perin taksin ei pitänyt meitä hotellille asti kuskata. Se oli mukava ylläri, sillä olimme sopineet heti seuraavalle aamulle alppistartin Damianin kanssa. Damian on Mäkelän Eevan kurssikaveri Canadian Avalanche Associationin kursseilta, ja Eeva meidät hänen kanssaan yhytti. Suosittelen muillekin Hakubaan suuntaaville: Hakuba MountainLife ja sillä selvä, jos takamaastoon mielii. Tarkoitan takamaastoon, ei siis hissioffille. Jälkimmäinen ei kuulu Damianin repertuaariin.\nHakubasta. paikka on tosi hypetetty, ehkä vähän liiankin, mutta eittämättä tällä kapealla Japanin laskukokemuksella myös se lumivarmin. Porukkaa on ihan vietävästi ainakin vuodenvaihteessa (ausseja) ja kuulemma myös tammi-helmikuussa (niitä ikkunanväleistä pursuavia raadeja kypäräkameravaapalaskijasvedupettereitä). Hakuba ei kirjaimellisesti ottaen ole hiihtokeskus, vaan kylä päätien ja junaradan varressa, jonka mukaan useiden pienten hiihtokeskusten muodostama hiihtoalue on nimetty. Kukin keskus on oma yrityksensä, ja vain muutamilla on yhteisliput. Keskusten välillä kulkee niin sanottu ”hiihtobussi”, mutta ehei, älä edes mieti Alppien hiihtobusseja, jotka suhaavat kymmenen minuutin välein kylästä kylään, hissille ja takaisin.\nHakuban hiihtobussi ajaa puolentoista tunnin välein pari aamuvuoroa, pitää keskipäivällä tauon ja jälleen iltapäivällä pari vuoroa. Siis puolentoista tunnin välein. Lienee sanomattakin selvää, että kannattaa ennakkoon hieman panostaa siihen, missä Hakuban hissikeskuksessa haluaa asua. Matka laidalta toiselle kestää ainakin puoli tuntia. Me olimme Norikurassa, jossa on aivan poikkeuksellisesti yhteislippu Cortinan kanssa. Cortina on kuuluisa metsähiihdostaan ja suht liberaalista offaripolitiikastaan, mutta jos lunta ei sada, voi siellä tulla tylsää. Tai no, missäpä ei tulisi, jos ei lunta tupruta. Offarihiihtopolitiikasta sen verran, että useimmat keskukset ovat aika tiukkoja rinteiden ulkopuolisen toiminnan suhteen.\nTsukaigen ylähisseiltä puolestaan aukeaa huiman hienot randomaastot, joten jos backcountry sen kirjaimellisessa merkityksessä kiinnostaa, on Tsukaige hyvä vaihtoehto. Siellä tosin ei ole yhteislippuja tai yhteyksiä mihinkään muuhun keskukseen, mutta Cortinaan kestää hiihtobussilla ehkä noin vartti. Suurin osa länkkäreistä majailee kuitenkin Happo Onessa (lausutaan ”happoone”, korkeus 760m, toppihissi 1.831m), missä on myös Hakuban hiihtoalueen turisti-info ja bussiasema. Hissikeskuksessa on jokunen hoitamaton mettähiihtokaistale, mutta vain jokunen. Ja kuriositeettina mainittakoon, että rinteitä ei hirveämmin ajeta. Laskemalla syntynyttä pukkelia rakastavien kannattaa ehdottomasti suunnata Happo Oneen, ja toisinpäin. Mieti tarkkaan ja käsi sydämellä, kumpaan ryhmään kuulut.\nMe olimme siis sopineet Damianin kanssa varhaiset aamurehvit hotellillamme, mistä suuntasimme Tsukaigeen (korkeus 800m). Tsukaigessa ylös mäelle (yläasema 1.680m), karvat pohjiin ja ylämäkeen kohti Norikuradakea ja Shiroumadakea. Olimme ällikällä lyödyt, kun aurinko alkoi paistaa! Eihän Japanissa kuulu paistaa aurinko, vaan siellä kuuluu tulla lunta tupaan. Oli kiva skinnailla ja katsella maisemia.\nMaasto on mielenkiintoista, mikä kannattaa takamaastoon mielivän ottaa huomioon. Mannerlaattojen liitoskohta näkyy ja tuntuu kautta Japanin; terrain trapseja piisaa. Hakubassa niitä ovat eritoten avoimina virtaavat purot ja jonkin sortin ”kuumalähdekuopat”, joihin ei parane pienen pujottelijan hulahtaa. Purojen ylityskohdat olisi ihan kiva tietää, sillä purosta voi olla vaikea päästä omin avuin pois. Varmasti yhtä paha kiipeili on, jos sattuu solahtamaan syvän ja jyrkkäreunaisen supan pohjalle. Investointi maastot tuntevaan oppaaseen ei siis ole lainkaan huono ajatus, vaan jopa ihan kiva.\nPääsimme miltei Norikuradakelle, kun lännestä vyöryvä frontin reuna alkoi meitä saavuttaa. Ehkä noin sata korkeuserometriä jäi mäkeä taittamatta. Skinit pois, pujottelumoodiin ja pöllyttelemään! Lumi tosin ei kuulemma ollut yhtä hyvää kuin edellispäivänä, mutta ei se meitä niin hirveän paljoa haitannut. Vaikka randopäivämme olikin oiva, ei Hakuba tällä kertaa näyttänyt meille parastaan. Olimme, sielläkin, liian aikaisessa vaiheessa liikkeellä.\nPuskat eivät olleet peittyneet niin, että mettissä olisi ollut tilaa möyrytä. Luntakaan ei niinä päivinä, kun me mestoilla olimme, siinä määrin sadellut, että vanhat jäljet olisivat kadonneet. Tai no, randomestoilla ei tietty ollut jäljen jälkeä, siellä sai laskea ihan koskematonta. Jos nyt oli lunta ylhäällä 3-4 metriä, on sitä myöhemmin talvella moninkertaisesti, jolloin peräänantamattoman pöheikköinen tunturikoivikko on kokonaan lumen alla ja poissa pienen pujottelijan tieltä. Toki silloin, jos nytkin, kannattaa tietää, mitä tekee ja minne menee, sillä lunta on paljon ja samat ovat fysiikan lait.\nKiertomatkamme jatkui seuraavaksi Myoko Kogeniin, jota tuttavallisesti Myokoksi kutsuttakoon. Myoko, siinä missä Hakubakin, on nimitys usean itsenäisen hiihtokeskuksen alueelle. Majoituimme siellä Akakura Onsen –nimiseen keskukseen, jolla on yhteislippu Akakura Kankon kanssa. Hauskoja nämä japanilaiset paikannimet! Täällä meille sattui matkan ainoa länkkärityyppinen hotellihuone, mitä en suosittele kenellekään. Ehdottomasti japanilaista huonetta kehiin tatamineen ja futoneineen. Piste. Onneksi hotellissa oli kuitenkin aivan kelpo onsen, joskaan ei mitään verrattuna yyber-onsen-paikkakunta Sounkyon onseniin. Myokossa, niin kuin Hakubassakin, kannattaa olla tarkkana sen suhteen, missä pujottelee, rinteiden ulkopuolella siis. Paikallinen ski patrol on asiasta varsin tarkka ja hissilippu voi lähteä käsistä kuin hauki mökkirannasta.\nMyokossa, tällä kokemuksella, kannattaa olla joko tuolla Akakurassa (Onsen tai Kanko) tai Suginoharassa. Pikkuruinen Seki Onsen jäi meiltä näkemättä, mutta saattaisi olla sielläkin hyvää offaria, joskaan ei ehkä backcountryä tai tourausta. Suginoharassa on hyvän näköinen huippu ylähissin etuvasemmalla ja fiksunnäköinen ridgelinja nousuun. Sinne emme kuitenkaan päässeet, sillä sinkki esti aikomukset. Tapaamamme pekat olivat sinne päässeet ja tuumivat sen olleen hyvä lasku.\nKoska kyse ei ole alppimaisesta alueesta, ei Myokoon kannata matkustaa ennen tammikuuta. Meillä kävi tuuri, sillä lunta oli suht paljon jo saapuessamme ja vikana yönä sitä pyrytti kylillä (korkeus 650 m) 50 cm ja topissa (korkeus 1.500 m) sitä oli sitten vähän alta metrin. Tämä siis yhdessä yössä! Kyllä oli hauskaa etenkin, kun olimme ekoina hissillä pois lukien yhdet ohittamamme ruotsalaiset lautailijat ja yksi aussiseurue, joka ei saanut suksia jalkaansa kyllin nopeasti. Varsin ikävää, heille. Pääsimme näin ollen korkkaamaan toppihissiltä niin mäen kuin metsänkin, kummankin vuorollaan.\nOlen aina ihmetellyt, miten niitä metsiä oikein lasketaan, kun on kuitenkin suht viettävää ja puitakin olisi suotavaa ehtiä väistellä. No helposti, kun on lunta on niin paljon, ettei vauhti pääse kiihtymään. Ja sitten siellä vaan hyppelehditään. Ja hihitellään. Haasteiksi muodostuvat seuraavat: lasit menevät huuruun, kaatuminen alarinteeseen voi olla kiusallista, jopa vaarallista, jos kaverit eivät pääse kiskomaan ylös, pysähtyminen väärään kohtaan on kiusallista, sillä liikkeelle voi olla vaikea päästä ja viimeisenä, vaan ei vähimpänä, seuraava Japanin-matka täytyy saada hetimiten varattua. Etenkin, jos on viimeinen laskupäiväsi, niin kuin meillä Myokossa oli.\nJuuri kun pääsimme pujotteluvauhtiin, oli jo aika siirtyä tällä kepeällä kiertomatkalla eteenpäin, Tokioon. Toisaalta polvemme olivat sitä mieltä, että oli jo aikakin. No ei, minun polveni oli yllättävän hyvä, puuterinpöllytys ei sitä kauheasti piinannut. Tonilla puolestaan vääntyi polvi Myokossa, joten jälleen kerran huonoa polvikarmaa pukkasi. Taidamme olla varsinaiset Polvi-Fohlinit eli Fohli-Polvinit.\nPakkasimme siis kamppeet kasaan ja jätimme miltei kaiken Kissafirman haltuun. Hyppäsimme paikallisjunaan ja Naganoon, missä vaihdoimme aitoon luotijunaan, Shinkanseniin. Se on hieno ja kulkee neljääsataa, mikä on Tonin mielestä siistiä. Toni otti siitä paljon kuvia, ohessa. Pihahdustakaan ei kuulu ja matkanteko on tasaista. Toivoisin, että VR kävisi opintomatkalla Japanissa, ei vain Shinkansenin vuoksi, vaan noin muutenkin. Siellä sataa nelisentoista metriä lunta talvessa mutta junat kulkevat parin sekunnin tarkkuudella, ympäri vuoden. VR:llä voisi olla jotain opittavaa.\nYksistään Tokiossa on eri lähteistä ja eri laskutavoista riippuen 13-35 miljoonaa asukasta. Japanissahan heitä on noin 130 miljoonaa. Yhdessä Tokion kaupunginosassa saattaa olla yhtä paljon asukkaita kuin koko Suomessa. Sitä voi sitten vähän mietiskellä, mitä tämä käytännössä tarkoittaa.\nAinakin se tarkoittaa sitä, että japanilainen syntyy, kasvaa, elää, vanhenee ja kuolee ottaen kanssaihmiset huomioon. Siellä ei ryysitä metroon tai kaupan kassalle. Siellä ei öristä kännissä kaduilla ja kuseskella porttikongeihin. Siellä ei päästetä ovea kolahtamaan takaa tulijan kuonoon. Siellä ei sanota ”oho”, jos se ovi kuonoon kuitenkin kolahtaa, vaan pahoitellaan ja kumarrellaan loputtomiin. Japanissa otetaan toiset huomioon. Eikä siinä vielä kaikki. Missään ei ole roskan roskaa, ei töhryjä, ei ilkivaltaa. Rikollisuuskin on olematonta, koska kulttuuriin kuuluu, että kaverilta ei kähvelletä, eikä tätä kuseteta. Tokion kansainvälisellä Naritan kentällä yksikin setä oli jättänyt läppärinsä penkille odottamaan, kun meni vessaan. Siis kelatkaa. Haluaisin itse asiassa lähettää jok’ikisen suomalaisen sinne opintomatkalle, en pelkästään VR:n johtoa.\nSiitä sitten omaa asemaa etsimään\nOn Japanissa toki pimeätkin puolensa, pahempaakin siis löytyy kuin onsenin Pimeät Hinkkaajat. Duunipäivät ovat armottoman pitkiä, kurinalaisuus voi mennä överiksi, pakkausmateriaaleissa ei todellakaan kursailla, kertakäyttökulutus kukoistaa (me saimme jok’ikisessä majapaikassamme jok’ikinen päivä uudet hammasharjat!), naisten paikka on edelleen pitkälti kotona jne. jne. Mutta ehkäpä en nyt sorru lempiaiheeseeni yhteiskuntatieteelliseen analyysiin, vaan pitäydyn kiertomatkamme käänteissä.\nTokiosta löytyy vaikka mitä, joskaan ei yhtä ja ainutta keskustaa. Keskustoja on useita. On yöelämän keskus (Shinjuku), on shoppailukeskus (Ginza), on vanha Tokio (Asakusa), on keisarillinen keskus (Tokyo). Lisäksi on erikoisliikkeistään tunnettuja alueita, kuten ulkoilmaihmisiä (ja kamahomoja) suuresti kiinnostava Jimbochon-Kandan alue, jolla on vierivieressä toinen toistaan isompia ulkoilmagearia kauppaavia liikkeitä. Luulen, että Toni olisi halunnut jäädä sinne asumaan.\nHomeikan Hon-Go, Tokio\nTokion metro on hyvä ja toimiva, mutta siinä on sellainen pienenpieni haaste, että metroyhtiöitä on kaksi ja junayhtiöitä useita. Nämä sitten risteilevät siellä noin viidessä tasossa maan alla ja toisessa viidessä päällä, eikä yksi lippu suinkaan käy kaikkialla. Välillä jopa tuntui, että eri yhtiöiden linjat pyrkivät olemaan risteämättä samoilla asemilla. Ehkä se oli vain tunne. Pääsimme kuitenkin aina paikasta A paikkaan B, välillä pantomiimin avustuksella ja välillä ihan englanninkielen voimin. Kertaalleen yksi rouva kuljetti meidät maan alla puolen kilometrin matkan linjalta toiselle (se oli oikeasti yksi ja sama metroasema!) ja vieläpä osti ja maksoi metrolippumme.\nJa etsiessämme majapaikkaamme, paikallista ryokania, yksi nuori nainen bongasi meidät tulkkaamasta metroaseman japaninkielistä uloskäyntikarttaa ja vei meidät perille asti. Metroasemilla on ei vain metrokartat, vaan myös uloskäyntikartat, sillä asemat voivat levittäytyä puolen kilsan alueelle ja uloskäyntejä on liuta. Niin ja siitä nuoresta naisesta vielä. Hän vei meidät, ei vain ryokanin ovelle, vaan sisään asti varmistaakseen, että olemme oikeassa paikassa.\nJapaniin kannattaa matkustaa aina, kun mahdollista. Ja jos meinaa kiivetä jäätä tai pujotella, niin mieluusti keskitalvella. Pujotteluun suosittelemme Hakubaa, vaikkakin siellä pukkaa niin aussia kuin svedupetteriäkin, ja jälkimmäisiä kuin Åressa konsanaan.\nHakubassa kannattaa ottaa opas ja suunnata takamaastoon, sillä meidän näkövinkkelistämme hissit loppuvat puoliväliin mäkeä ja hissihiihto on siitä kiinnostuneelle vastaavasti aika pienimuotoista Alppeihin verrattuna. Japanissa kannattaa asua ryokanissa eli paikallisessa majatalossa ja mahdollisuuksien mukaan vieläpä sellaisessa, jossa on oma onsen. Ja jos vielä kiristetään seulaa, niin mineraali-onsen on paras.\nRuoka on aivan sairaan hyvää ja terveellistä, joskaan missään kohdin et todennäköisesti tiedä, mitä syöt. Ja jos söit fugua, on sitä tarjoavissa ravitsemusliikkeissä myös happikoje. Ollos huoleti! Hammasharjaa ei matkalle kannata kantaa lainkaan, joskaan se ei liene harrastusmatkailijan kohdalla painavin yksittäinen matkatavara, josta tinkiä. Ns. oloasua et myöskään mukaasi tarvi, sillä majataloissa matkailijaa odottavat yukata ja tohvelit. Niillä sitten hilpotellaan ympäriinsä. Huoneessa ei välttämättä tarvitse olla suihkua, sillä käyt kuitenkin onsenissa tai vähintäänkin furossa, jos majapaikassasi sellainen on. Kukapa ei kävisi.\nMiia ja Toni\nJapanin hiihtokeskukset: www.snowjapan.com\nHiihtokeskuskuljetuksia: http://www.chuotaxi.co.jp ja http://www.naganosnowshuttle.com\nJapanilaisia majataloja: http://www.japaneseguesthouses.com\nSki-guide Damian Hakubassa: www.mountainlife.jp\nLähettänyt teija klo 14.06


Ei suljeta luukkuja nenän edestä – Länsi-Saimaan Sanomat\nEi suljeta luukkuja nenän edestä\n27.7.2018 06:00 Sari Pullinen\nSuomalaisten suosima kesälomakuukausi heinäkuu vetelee viimeisiään.\nTavaomaisena niukkalämpöisenä kesänä tässä vaiheessa aletaan keskittyä hiljalleen syksyyn ja sen velvollisuuksiin ja sovitella koululaisille selkään uutta reppua, koska koulu alkaa pian.\nEhkä helleaalto viivyttää tätä ajattelua tänä vuonna. Totuus on, ettei kesä ole vielä suinkaan lopussa, eikä myöskään lomakausi. Elokuu on yhtä vahva kesäkuukausi kuin kaksi sitä edeltävääkin.\nKoulujen alkaminenkaan ei merkitse kesän sen enempää kuin lomakauden päättymistä — paitsi opettajilla, koululaisilla ja osalla kuntien työntekijöistä. Useilla kesäloma on vielä edessä.\nOlisi hyvä muistaa, että ulkomaalaiset matkailijat vasta aloittelevat lomamatkojaan, ja osa heistä suuntaa myös meidän kulmillemme. Me toivomme ja houkuttelemme heitä tänne, joten toivoa sopii, että myös vastaamme huutoomme.\nKun järvivedetkin vasta ovat lämmenneet, toivottavasti rannoilta ei viedä palveluita vielä moneen viikkoon. Jäätelökioskien soisi olevan vielä auki, kesäravintoloiden toiminnassa, samoin välinevuokrausfirmojen, ja kahvilatkin saisivat pysytellä kesäaukioloajoissa.\nKoko heinäkuun Suomi on ollut säpissä ja tavoittamattomissa. Pidetään elokuussa ovet auki sekä paikallisille että turisteille.\n← Matkailutoivo heräsi jälleen Taipalsaarella\nLikalahden kohdalla syttyi maastopalo →\n2 kommenttia aiheesta “Ei suljeta luukkuja nenän edestä”\n31.7.2018 at 16:32\nMiksiköhän Olkkolan Kartano pitää ovet lukossa, vaikka nettisivujen mukaan niiden pitäisi olla auki. Ei hyvältä näytä tuon imatralaisen toiminta…\nTarinoita riittää - Kyllä ihmetyttää\n9.8.2018 at 07:03\nLehtijuttu oli täysin päinvastainen siihen, miten yrittäjä on toiminut. Tilattu luokkakokous – lukitut ovet, luokkakokous – omin päin vaihdettu ruoka, piknikin jatkot – ei suostu maksamaan keikkapalkkiota, toiminnallaan ja käytöksellään saanut ihmiset boikotoimaan kartanoa. Hoh hoijaa, tuo taru on loppu…


Ehditkö ihailla tätä näyttävää raitapurjeiden armadaa Espoossa? – Nuoret jollapurjehtijat pääsivät osaksi taideteosta | Paikalliset | Länsiväylä\nOptimistijollia kokoontumassa lähtöalueelle. Anneli Tuominen-Halomo\nRanskalainen nykytaiteen uudistajan Daniel Burenin Espoon modernin taiteen museossa EMMAssa esillä oleva näyttely on saanut lisäyksen purjeista, joita käytettiin Espoon Pursiseura EPS ry:n kanssa toteutetussa, raidallisin purjein purjehditussa optimistijollien regatassa Voile/Toile – Toile/Voile (Purje/maalauskangas – maalauskangas/purje).\n8,7 senttiä leveä pystyraita on taiteilijan visuaalinen työkalu, joten tämä sama raita nähtiin purjeissa Nuottaniemen venesatamasta startanneessa kilpailussa.\n– Daniel Burenin työskentelylle on keskeistä se, että hän haluaa vapauttaa taiteen ulos museoista ja gallerioista ihmisten pariin, EMMAn intendentti Arja Miller sanoo.\nPuhjehduskisa käytiin aika navakassa tuulessa. Anneli Tuominen-Halomo\nKoska Espoo on merikaupunki ja purjehduskulttuuri on kaupungissa luonteva asia, tapahtumallinen teos päätettiin toteuttaa purjehduksen muodossa. Regattaan osallistui yhdeksän 10–15 -vuotiasta nuorta.\nTaiteen ja purjehduksen yhdistäminen oli siksikin luontevaa, että sekä Arja Miller että museonjohtaja Pilvi Kalhama ovat intohimoisia purjehduksen harrastajia.\nEmmassa on nähtävillä myös regatasta tehty dokumentti. Anneli Tuominen-Halomo\nDaniel Burenin EMMAan suunnittelema teos Going for a Walk in a Zigzag (Kävelyllä siksakissa) on valtava kokonaistaideteos, jossa taiteilija on hyödyntänyt tilan noin 100 metriä pitkän ikkunaseinän osana taideteosta. Lisäksi teoksessa on värikkäitä seinäkkeitä, jotka muodostuvat labyrintin.\nEnsimmäisenä maaliin. Anneli Tuominen-Halomo\nPurjeet ovat nähtävillä EMMAan johtavassa portaikossa ja ne on ripustettu maaliintulojärjestetykseen, ensimmäisenä tuli valkovihreäraidallinen purje. Purjeet sekä optimistijollien regatasta tehty dokumentti on myös katsottavissa EMMAssa näyttelyn loppuun asti.\nKävelyllä siksakissa on esillä EMMAssa 17. heinäkuuta asti. Näyttelyn on kuratoinut Arja Miller yhteistyössä tanskalaisen Creator Projectsin johtajan Simon Friesen kanssa.\n105 värikästä lippua liehuu Tapiolassa koko kesän. Anneli Tuominen-Halomo\nTapionaukiolla on koko kesän Daniel Burenin tähän paikkaan suunnittelema Ployer/Déployer (Laskostua/avautua) -teos, joka koostuu 105 keltaisesta, punaisesta, turkoosista, vihreästä ja violetista lipusta.\n– Buren rakastaa lippujen tekemistä, Arja Miller tietää.\nLiput liehuvat Tapiolassa Tapionaukiolla 28. elokuuta asti.


Ruotsin mediat uutisoivat viime viikolla Malmön autopalojen vähentyneen ”pitkällä aikavälillä”. Näyttää siltä, että uutisointi oli harhaanjohtavaa. Myös Helsingin Sanomat kirjoitti samasta asiasta, mutta se kopioi juttunsa Ruotsin valtamedioista eikä näin ollen ole vastuussa kuin lähteen tarkistamisesta.\nVäitettiin siis, että pitkällä aikavälillä autopalojen määrä olisi vähentynyt. Pitkällä aikavälillä tässä tarkoitettiin aikajaksoa 2009 – 2015. Valtamedia käytti tässä lähteenä Ruotsin poliisin julkaisemaa raporttia kulkuneuvoihin kohdistuneista paloista, jossa vuonna 2009 paloi yli 600 autoa, ja viime vuonna enää reilu 300. Lukemat eivät kuitenkaan viittaa millään tavalla tuhopolttoihin tai edes henkilöautoihin, vaan se sisältää kaikki palot alkaen onnettomuuksista, teknisistä vioista tuhopolttoihin junista peltotraktoreihin ja kaikkea siltä väliltä.\nKatsotaanpa mitä Ruotsin pelastuslaitoksen tietopankki kertoo. Silloin saa aivan erilaisen kuvan autopaloista. Kun rajataan palot koskemaan vain henkilöautoja (ja kevyitä pakettiautoja) niin tilastot alkavat näyttämään tältä:\nAlla kaikki henkilöautopalojen hälytystehtävät ajalta 1998- 2015. Palon syttymissyy siis voi olla mikä tahansa onnettomuudesta tekniseen vikaan ja tuhopolttoon:\nKuten näkyy niin vuosi 2009 nousee esille, mutta muuten hälytystehtävien määrä on pysynyt suurinpiirtein saman vuodesta 2008 alkaen ja nousua pitkällä aikavälillä on jonkinverran.\nAlla hälytystehtävät, joissa palon syttymissyy on tahallaan sytytetty:\nKuten huomaa, nousee vuosi 2009 hienoisesti esille, mutta mitään erityistä dramaattista laskua ei valtamedian väittämällä pitkällä aikavälillä 2009- 2015 ole tapahtunut. Kun katsoo todellista pitkää aikaväliä niin palot ovat lisääntyneet selvästi.\nAutopalojen hälytystehtäviä ei siis tosiasiassa ole useita satoja, vaan ne pyörivät reilussa sadassa vuosittain. Valtamedian väite autopalojen vähenemisestä pitkällä aikavälillä on kuitenkin täysin tuulesta temmattua huuhaata.\nHUOM! Yhdessä hälytystehtävässä voi palaa useita autoja joten hälytystehtävää määrittävä luku ei kerro palaneiden autojen määrää.\nTagitautopalot Malmö Tilasto


Viittavene Viittavene 10.10 motor boat 1976 - Kotka - Nettivene\nSiitä merikelpoinen vene myyntiin.niinhän se menee että nälkä kasvaa syödessä eli isompaa tarvis.viime keväänä laitettu vesi wc sähköpöntöllä+88litrainen septisäiliö imu-tyhjennyksellä.keväällä asennettu myö nestekiertoinen lämmitin,mikä puhaltaa tuulilaseille ja lämmittää myös ajo hytin.kajuutassa ja pentterissä lämpöä tuottaa safiren 2600di lämmitin.jossa myös tuuletus ominaisuus.siihen uusittu keväällä uusi ohjainpaneli termostaatilla,ja saa liitettyä lisä termostaatin ja mahdollista.ohjata myös puhelimella.keväällä uusittu myös keittolevyllinen uuni.potkuri uusittu heinäkuussa.veneellä mukava matkavauhti 7.5-8 solmua maltillisilla kierroksilla.voi myös ajaa 10solmun matkavauhtia. vene on tosi helppo käsitellä vaikka onkin jo suht iso. partaat on helppo kulkuiset kun aika leveät.partaat kaipaisi maalia.maalataan jos keretään.uimataso pitäisi fiksata kunotoon.kauppaan kuuluu myö tukeva ja hyvä traileri.vaihtoja voi ehdottaa.. veneessä seisomakorkeus myös wc:ssä! noin 180cm säilytys tilaa veneessä myös runsaasti.vuoden vanha jääkaappi toimii kaasu,12,24.v +aurinkopaneeli\nNettivene.com › Viittavene › Motor boat Viittavene › Boat information\nViittavene Viittavene 10.10\nPuna-valkoinen travel boat moottorivene\nLength 10.10 m Width 3.25 m\nWeight 4 500 kg Draught 1 m\nStorage equipment Traileri. No. of beds 4\nViittavene Viittavene 10.10 Moottorivene\nToilet: Vesi wc+septi imutyhjennyksellä.\nSiitä merikelpoinen vene myyntiin.niinhän se menee että nälkä kasvaa syödessä eli isompaa tarvis.viime keväänä laitettu vesi wc sähköpöntöllä+88litrainen septisäiliö imu-tyhjennyksellä.keväällä asennettu myö nestekiertoinen lämmitin,mikä puhaltaa tuulilaseille ja lämmittää myös ajo hytin.kajuutassa ja pentterissä lämpöä tuottaa safiren 2600di lämmitin.jossa myös tuuletus ominaisuus.siihen uusittu keväällä uusi ohjainpaneli termostaatilla,ja ...Show more »\nSiitä merikelpoinen vene myyntiin.niinhän se menee että nälkä kasvaa syödessä eli isompaa tarvis.viime keväänä laitettu vesi wc sähköpöntöllä+88litrainen septisäiliö imu-tyhjennyksellä.keväällä asennettu myö nestekiertoinen lämmitin,mikä puhaltaa tuulilaseille ja lämmittää myös ajo hytin.kajuutassa ja pentterissä lämpöä tuottaa safiren 2600di lämmitin.jossa myös tuuletus ominaisuus.siihen uusittu keväällä uusi ohjainpaneli termostaatilla,ja saa liitettyä lisä termostaatin ja mahdollista.ohjata myös puhelimella.keväällä uusittu myös keittolevyllinen uuni.potkuri uusittu heinäkuussa.veneellä mukava matkavauhti 7.5-8 solmua maltillisilla kierroksilla.voi myös ajaa 10solmun matkavauhtia. vene on tosi helppo käsitellä vaikka onkin jo suht iso. partaat on helppo kulkuiset kun aika leveät.partaat kaipaisi maalia.maalataan jos keretään.uimataso pitäisi fiksata kunotoon.kauppaan kuuluu myö tukeva ja hyvä traileri.vaihtoja voi ehdottaa.. veneessä seisomakorkeus myös wc:ssä! noin 180cm säilytys tilaa veneessä myös runsaasti.vuoden vanha jääkaappi toimii kaasu,12,24.v +aurinkopaneeli Hide »\n- Hyvä ja varma moottori ei mitää huolia.kun huollettu ajallaan..\nModel: Saffire 2600di\n- Tosi tehokas ja hyvä lämmitin pidentää veneilykautta hyvin.\nMarko Häkkänen, Kotka\nNettivene ID 782702


Vorschmack - MTVuutiset.fi\nJulkaistu 14.05.2001 11:38\nPääsiäinen on vasta tuloillaan lammaspaisteineen, mutta virittäydytään tunnelmaan jo hieman etukäteen. Makuja-palstalle on tullut muutama kysymys lampaanpaistin jatkojalostuksesta. Ensimmäisenä mieleen tulee legendaarinen Vorschmack, ihmeellinen lihakastiketta muistuttava sörsseli.\nMannerheimin tunnetuksi tekemä ruoka on yhdistelemä suolasilliä ja lampaanlihaa. Muut mausteet ja raaka-aineet vaihtelevat suuresti ohjeittain. Vorschmack nimiseen ruokaan voi törmätä jopa kasvispohjaisena. Perinteisimmillään Vorschmackin reseptiin kuuluu kuitenkin sipulia, valkosipulia, kermaa tai smetanaa sekä pippuria. Tomaattisose vorschamkin mausteena on uudempaa perua ja sen merkitys ruoassa on lähinnä kosmeettinen (tuo hieman miellyttävämmän sävyn melko erikoisen näköiseen ruokaan). Vorschmack on alkuperältään köyhänmiehen ruokaa ja ristiriitaisten lähteiden mukaan saksalais-balttilais-venäläistä alkuperää. Jokaisen kansan isoäidinkeittiöstä todennäköisesti löytyy vastaava lihantähteistä valmistettu herkku.\nVorschmack on herkullista ja mitä parhain vaihtoehto myöhäiseksi iltapalaksi juhlissa tai ravintolaillan jatkoilla. Suolainen ja täyttävän pöperön voi kuumentaa useamman kerran tai jättää mietoon uuniin hautumaan useammaksikin tunniksi (jopa vuorokauden yli). Vorschmackin erottamattomia lisäkkeitä ovat etikka- ja suolasäilykkeet, punajuuret sekä suolakurkut. Ruokaa voi tarjoilla myös uuniperunan täytteenä smetanan kera.\n1 rasvasilli tai 2 sillifileetä\nn. 500 g tähteeksi jäänyttä kypsää lampaanlihaa\n2 sipulia hienonnettuna ja kypsennettynä\n0,5 dl kermaa tai smetanaa\n1. Liota silli ja irrota fileet, jos käytettävissäsi ei ole valmiita sillifileitä.\n2. Jauha silli, kypsennetty sipuli ja lampaanliha mieluiten lihamyllyn läpi karkealla terällä 1-2 kertaa. Jos käytettävissäsi ei ole lihamyllyä jauha raaka-aineet monitoimikoneen teholeikkurilla melko karkeaksi.\n3. Lisää kerma tai smetana, murskatut valkosipulin kynnet, halutessasi tomaattisose ja mustapippuri. Lisää lihalientä niin, että massa on sosemaista.\n4. Laita seos voideltuun uunivuokaan 150 asteeseen ja kypsennä 1-3 tuntia.\n5. Tarjoa suolakurkkujen, etikkapunajuurien, smetanan ja uuniperunoiden kanssa.


maa-aineslaki, maa-aines, kestävä käyttö, pohjavesi, jälkihoito, jälkikäyttö, ottamissuunnitelma\nOppaan keskeisenä tavoitteena on edistää maa-ainesten kestävää käyttöä ja resurssitehokkuutta. Maa-ainesten kestävä käyttö edellyttää, että maa-aineksia hyödynnetään ja kierrätetään tehokkaasti.Ainesten saatavuus tulee turvata tuleville sukupolville vaarantamatta luonnon monimuotoisuutta tai pohjaveden tilaa.\nOppaan tarkoituksena on toimia yleisenä ohjeena ja antaa taustatietoa maa-ainesten ottamisen lupamenettelystä sekä ohjeistaa ottamisen suunnittelua ja valvontaa. Oppaassa korostetaan maa-ainesten ottamiseen liittyvien ristiriitojen, kuten pohjaveden suojelun, virkistyskäytön ja asumisviihtyvyyden, yhteensovittamista aluesuunnittelun keinoin.\nOhje ei ole viranomaisia eikä toiminnanharjoittajia oikeudellisesti sitova ja sitä sovellettaessa tulee ottaa huomioon tapauskohtainen harkinta ja paikalliset olosuhteet.\nOpas korvaa ympäristöministeriön vuonna 2009 julkaistun Maa-ainesten kestävä käyttö –oppaan (Ympäristöhallinnon ohjeita 1/2009).\nJulkaisu on päivitetty 11.3.2021.


Sitten leipää. Mieli tekisi pehmeitä sämpylöitä, mutta eikös se ruisleipä ole se terveellinen valinta? Tuosta tuo puikulapussi koriin ja sillä selvä. Ai mutta eihän tää taida ”oikeeta” ruisleipää ollakaan, vehnää enimmäkseen ja sehän ei ole vatsalle ollenkaan hyvä juttu, tulee vielä gluteiinia ja vaikka mitä ja alkaa pieruttaa… Taidan olla ekologinen ja leipoa leivän ihan itse! Jauhohyllyllä iskee taas paniikki, mitä näistä oikein pitäisi valita? Taas on luomua ja onnellisen vehnän jauhoa… Mistä jauhoista se äiti aina leipoi ne makoisat sämpylät kun olin lapsi? Oliko jo silloin olemassa sitä gluteiinia?\nAvainsanat: dieetti eettisyys ituhippi luomu nyhtökaura ruoka ruokavalio\n12 vastausta artikkeliin “Valitsetko ruokasi hinnan, laadun vai eettisyyden mukaan?”\nMusta on vähän ikävää, että oot ottanut tähän vähän sellaisen ylimielisen katsantokannan kommenttien ja nyt tämän postauksen perusteella, kun se ei ole ollenkaan sun tapaista. Laatu ja eettisyys eivät ole toisiaan poissulkevia asioita, eikä myöskään se hinta sulje pois näitä kumpaakaan.\nLuulen että sun hintapostauksen keskustelu kumpusi erityisesti siitä, että ilmoitit postauksessa olevan ”laadukasta dieettiruokaa” ja sitten oli sitä ruispuikulaa, rasvatonta maitoa, makeutettua mehukeittoa ja halvinta jauhelihaa. Totta, se on terveellisempi ostoskori kuin einespizzaa ja karkkipussia sisältävä, mutta _laadukasta_ ruokaa se ei ole. Laadukasta on se puhdas, lähitilan (luomu)jauheliha, oikeat marjat ja oikeasti ruista sisältävä leipä, näistä tuotteista esimerkiksi. Joo, oli vain esimerkkipostaus ja joo teillä on pakkasessa marjoja jajaja, mutta näistäkin voisi ehkä mainita postauksessa niin välttyisi vastaavilta kommenteilta.\nNo se hinta. Juu, vaatii paljon enemmän vaivaa miettiä mistä saat kaiken edullisesti, eikä kaikkea voi ostaa luomuna. Ei sen kuitenkaan tarvitse tarkoittaa sitä ettei sitten osta mitään luomua kun kaikkeen ei ole varaa. Esim. luomubanaanien kilohinta on meidän kaupassa vajaan euron kalliimpi kuin normien ja maku on 100000 kertaa parempi. Luomukananmunia ostan, koska syön niitä raakana mm. smoothiessa. Lähitilan jauheliha ei ole merkittävästi kalliimpaa kuin S-ryhmän liha ja maku ja se eettisyys on aivan eri sarjassa. Toisaalta kasviksia en osta luomuna, vaan normina, mutta sesongista ja kotimaisia suosien, ja osin pakkasesta jolloin ovat merkittävästi edullisempia. Leivät on myös normaaleja, mutta maito luomua. Jauhelihan voi korvata osittain mm. pavuilla tai sillä härkiksellä, joka maksaa vajaa kolme euroa paketti. Ei kovin eliittikamaa jos vertaa laadukkaan jauhelihan hintaan. Luomubroileri sen sijaan on todella kallista, mutta mun valinta on syödä broileria maksimissaan kerran viikossa. Valintoja valintoja 🙂\nAsenteelle ”en varmana vähennä lihansyöntiä” ei valitettavasti voi mitään (ainakaan itse en ole löytänyt argumenttia jolla näin ajattelevan tyypin saisi edes loiventamaan mielipidettään), mutta itse toivoisin, että lihaa syövät sitten viitsisivät edes sitten valita sitä luomua/lähitilan lihaa/riistaa edes muutaman kerran viikossa. Ja toivoisin myös sitä, ettei lihansyönnin eettisille ongelmille naureskeltaisi ja todettaisi että juu en vähennä ku proteiiniblablabla.\nJa kyllä, syön lihaa päivittäin, jos se tekee tästä kommentistani uskottavamman.\nTotta tämä sinun kommenttisi, mutta mielestäni näitä postauksia ei kannata ottaa turhan tosissaan. Itse toivon ettei metallisydän ala muuttamaan blogia turhan totiseksi tekstiksi, koska sellaisia blogeja on jo paljon. On kiva että joku tekee tälläistä sisältöä jonka lukemisesta tulee hyvä mieli ja naurattaa 😀\nMutta joo itekkin kyllä panostan ruuan laatuun ja eettisyyteen ja luomua ostan aina, mutta en mä silti tuputa omia valintojani muille. Toki harmittaa, kun kokoajan tulee huonompi laatusta ruokaa myyntiin, kun ihmiset juoksee vaan hintojen perässä. Mutta näin muuten se ei ole minulta pois ollenkaan 🙂\nOot nimetön tulkinnut väärin, ei ollut tarkoitus olla ylimielinen, vaan puhtaasti ivallinen. Nuo kaksi aiempaa postausta aiheesta kun oli niin tylsän huumorittomia…\nVoin muuten paljastaa, että lisäsin tuon terveellisen ekan tekstin otsikkoon vasta juuri ennen julkaisua – ja hiton hyvä että lisäsin! Oon varma että ilman sitä lisäystä aihe olis aiheuttanut paljon vähemmän kuohuntaa ja mielipiteitä 😉\nMä muuten ostin eilen kaupassa käydessäni Naapurin maalaiskananpojan GMO-vapaata jauhelihaa kaksi pakettia, nyt maailma pelastuu!\nJust noin!! Ite syön opiskelijana arkena karkeasti 90% samoja ruokia ja samoista kaupoista,kun sinä. En nää että paketti jlihaa päivässä on se paras vaihtoehto tai 4x2l Pepsi maxin kantaminen Prismasta hymy huulilla. Joku toinen saa kantaa mun puolesta sen lavan Karjalaa… Samoin opiskelijabudjetil mieluusti valitsee sen halvemman 10% naudan jauhelihan, kuin vihreään etikettiin pakatun luomulihan. Kun elintaso tässä opiskeluelämän jälkeen kohenee, niin tuskin siltikään ruuat paljon muuttuvat. Varmaan lohta ja parempaa paistia tulee enemmän ostettua.\nTsempit Jarille, ja pidä puolesi vaikka nää ruokapostaukset herättää hirveetä vääntöä.\nTänks! Näähän on just loistavaa viihdettä, ilman vääntöä tuskin olisin kolmea postausta aiheen ympäriltä kirjoittanut 😉\nSeuraavaksi ajattelin kirjoittaa siitä, kuinka eettisesti väärin on olla ylipainoinen, kun maailmassa kuitenkin on valtavasti nälkää näkeviä ihmisiä… Siitäkös vasta paskamyrsky nousisi! 😀 😀\nTää oli hyvä :’D Aluksi luulin et kirjoitat ihan vakavaa asiajuttua mut jossai kohti teksti alko hymyilyttää ja lopuksi nauroin jo ääneen. Kiitos huumoristasi, se on loistavaa!\nKiitos 🙂 Sehän toimi sitten juuri kuten pitikin 🙂\nSun tekemät sämpylät näyttävät herkullisilta! Resepti???\nSuomessa on liikaa valinnanvaraa esim. kananmunat. Näin ulkosuomalaisena viimeksi Suomessa käydessäni olin ihan ihmeissäni miten paljon on erilaisia maitoja, margariinejä, proteiinituotteita ym. Perunoitakin joka lähtöön…\nJatka samaan malliin kirjoittelua, kiitos!\nillan naurut 😀\nIhan loistava jatko viikon keskustelulle 😀 Nauroin ääneen mielikuvalle, että juokset Pepsi-pullot kainalossa pitkin kaupan käytäviä 😀 Vaarallista elämää!\nVielä vaarallisempaa on kirjoittaa sana ”gluteeni ” väärin – kerjäät selvästi lisää vääntöä 😉\nOnnellisen vehnän jauho 😀 Oikein syömisestä on tehty tänä päivänä niin hankalaa, kun pitää välttää maitoa ja vehnää ja ruista ja kaikkea mahdollista. Eri asia on toki, jos joku ruoka-aine aiheuttaa ongelmia. Itse opiskelijana ei pysty aina maailmaa pelastamaan luomutuotteilla, mutta silloin tällöin voi aina punaisen -30% tarralla varustetun luomujauhelihapaketin kauppakoriin nakata ;). Kiitos mahtavasta blogista, jatka samaan malliin 🙂\nHahaa! Amen to this! 😀


Keskiverto amerikkalainen on 14-vuotias, 8 kuukautta vanha.\nPäästä sen yli, inhimillisyys ja lakata olemasta antiophthalmic tekijä manipuloi pussycat Hän porno teini pelejä käyttämällä pahus tulla ulos kaapista ja olet vika sokea nähdä Hän on neer siirto ja olet aina olemaan loukata, koska et salli tietotekniikan ryhdistäytyä ja vain noin ylpeys ja liikkua pitkin, koska sinne on mitään voit TEHDÄ SEURAAVAKSI jättää pois vain liikkua pitkin\nKuinka Paljon Hevosvoimia Teinipelejä Laturin Purkamiseen On?\nDarnell palasi ja kirjoitti tripodit ylös. Lonnie antoi Darnellille antiftalmisen tekijän, - ja he raahasivat kahvipöydän lähes metrin Pine Tree Staten eteen. Sydämeni särkyi, kun mainostin patjaa teinipeleissä.


Reittiliikennelupahakemuksia - Sivu 3 - Arktiset Bussit foorumi\nViestiKirjoittaja repesorsa » 07 Elo 2015 17:14\nJoskus ely toimii nopeastikin:\nKoiviston Auto ottaa maanantaina 10.8 käyttöön uuden bussivuoron Lahdesta Helsinkiin. Vuoro lähtee Lahdesta 06.15 ja on perillä Helsingissä tasan kahdeksalta.\nTyömatkalaiset säikähtivät Savonlinjan ilmoittettua lopettavansa Lahden ja Helsingin välillä kulkevan aamun pikavuoron tulevana maanantaina vähäisten matkustajien takia. Vuoro lähti Lahdesta klo 06.15 ja oli perillä Helsingissä klo 07:45.\nIlman Koiviston Auton uutta vuoroa olisi aamun bussiyhteyksiin jäänyt ikävä aukko, sillä aiempi vuoro Helsinkiin olisi lähtenyt kello 04.20, ja seuraava vasta kello 07.00.\nhttp://www.ess.fi/uutiset/kotimaa/2015/ ... helsinkiin\nViestiKirjoittaja Miska » 07 Elo 2015 17:24\nrepesorsa kirjoitti: Joskus ely toimii nopeastikin:\nKyseessä ei varsinaisesti ole uusi vuoro, vaan aiemmin lentoasemalle päättynyt vuoro jatketaan Kamppiin asti. Lentoaseman kautta kiertäminen selittää myös pitkän matka-ajan.\nViestiKirjoittaja simppa » 15 Elo 2015 19:16\nMadmax kirjoitti: Net matkat hakee vuoroja välille Tornio - Oulu\nhttp://www.ely-keskus.fi/documents/1019 ... ed3cb114cf\nTuleeko bumerangi vai meneekö läpi jolloin punaiset bussit repii pelihousut\nKyseessä on NorthBus, ei Net-Matkat\nHuhu kertoo, että NorthBus'i taustalla on neljä liikennöitsijää eri puolilta maata: Matti Lehto (NET-matkat), Juha Kylmänen (Kylmäsen Liikenne), Rauli Lindeman (Oubus) ja Jari Lehtinen (Turkubus). Varmuutta ei ole kaupparekisteriotteen puuttumisen takia.\nViestiKirjoittaja Arktiset » 15 Elo 2015 19:19\nKylläpä se lukee tuolla.\nViestiKirjoittaja Sycorax » 16 Elo 2015 09:24\nOho, nyt on kova nelikko löytynyt saman pöydän ääreen... Aika näyttää mitä tuleman pitää.\nViestiKirjoittaja simppa » 16 Elo 2015 15:38\nArktiset kirjoitti: Kylläpä se lukee tuolla.\nNo niinpäs on näköjään (kirjoitin varovaisesti kun ei ollut taustasta varmaa tietoa). Itse etsin Northbusin tietoja Finder'stä, joka ei tunne firmaa lainkaan. Silti kaikinpuolin mielenkiintoista, että tuo neljän hengen porukka on hankkeen takana. Lehto haluaa kalifiksi kalifin paikalle, Lindemanilla on rahaa niin ettei p:lle taivu, Kylmäsen kamppeet ovat heikkotuottoisessa alihankinta-ajossa tai paistattelevat päivää firman pihalla, mutta mitä Lehtinen tekee kuviossa? Ja kaikki odottavat kieli pitkällä, että Salmela kaatuu. Toistaiseksi turhaan.\nViestiKirjoittaja tkp » 16 Elo 2015 15:51\nEikös Lehtinen (Turkubus) ole jo ennestään mukana Åbussissa? Monta rautaa tulessa...\nViestiKirjoittaja Rokko » 16 Elo 2015 16:34\nTurkubus ei ole Northbussin osakas vaan Lehtisen linja. Ja tulevaisuutta silmällä pitäen tarviihan Northbuss myös Turkuun varikkopaikan. Turkubus on Åbussissa mukana kuten kaikki TLOn isännät.\nViestiKirjoittaja tkp » 16 Syys 2015 16:49\nPohjolan Matka ja Matka-Mäkelä hakevat Tampere-Keuruu ja Jyväskylä-Keuruu-Seinäjoki vuoroja https://www.ely-keskus.fi/documents/101 ... a05a43d6b7\nViestiKirjoittaja nikkra » 05 Loka 2015 13:32\nSavonlinja hakee kahta vuoroparia välille J-kylä-Tampere-Turku 1.1.2016 alkaen.\nViestiKirjoittaja Arktiset » 08 Loka 2015 17:30\nOnnibus.com hakee uusia linjoja mm. Leville ja Rukalle.\nLevin vuoron aikataulu:\nViestiKirjoittaja Hetku » 22 Loka 2015 14:55\nKA lakkauttamassa Lahti-Lentoasema-vuoroja sekä tekemässä muutoksia Hki-Jkl-vuoroille: (pdf).\nViestiKirjoittaja Madmax » 27 Loka 2015 20:31\ntkp kirjoitti: Pohjolan Matka ja Matka-Mäkelä hakevat Tampere-Keuruu ja Jyväskylä-Keuruu-Seinäjoki vuoroja https://www.ely-keskus.fi/documents/101 ... a05a43d6b7\nJa Töysän linja hakee samalle välille 5 - 10 minuuttia kyseisten vuorojen eteen Tampereen suuntaan\nhttp://www.ely-keskus.fi/documents/1019 ... 3f88380cc4\nSe onko tämä järkevää aika näyttää\nViestiKirjoittaja Star 701 » 28 Loka 2015 13:33\njorkki kirjoitti: Myöskin Jyväskylän ja Kuopion liikenteet ovat jättäneet omat hakemuksensa Jkylä-Kuopio pikavuorosta.JLon jättänyt hakemuksen myöskin Jyväskylä-Hankasalmi vakiosta.\nIlmeisemmin tuo kolmen kimppa on purkautumassa heti ensivuoden alussa tuosta Jyväskylä-Kuopio väliltä, ja näköjään yhtiöt ovat saaneet hakemansa luvat reitille pienin aikataulumuutoksin. Koivurannalle on näköjään jätetty pienin osuus hoidettavaksi 2 vuoroparilla, ja puolestaan Jyväskylän Liikenteellä ja Kuopion Liikenteellä on 4 vuoroparia kummallakin.\nhttps://www.ely-keskus.fi/documents/101 ... e15c7e5a4f\nhttps://www.ely-keskus.fi/documents/101 ... b0e0dda130\nhttps://www.ely-keskus.fi/documents/101 ... ca3fe2652a\nViestiKirjoittaja Miska » 28 Loka 2015 17:39\nStar 701 kirjoitti: Ilmeisemmin tuo kolmen kimppa on purkautumassa heti ensivuoden alussa tuosta Jyväskylä-Kuopio väliltä, ja näköjään yhtiöt ovat saaneet hakemansa luvat reitille pienin aikataulumuutoksin. Koivurannalle on näköjään jätetty pienin osuus hoidettavaksi 2 vuoroparilla, ja puolestaan Jyväskylän Liikenteellä ja Kuopion Liikenteellä on 4 vuoroparia kummallakin.\nOn ehkä vähän väärin sanoa, että Koivurannalle jätettiin pienin osuus. Kaikki nuo mainitut liikennöitsijäthän saivat juuri ne vuorot, joita olivat hakeneetkin. Eikä siirtymäajansopimusten päättyessä viranomaisella pitäisi ollakaan mitään syytä olla myöntämättä haettuja lupia.


Havaintoja: Mellakkalähiön lastenhoitaja | Ylioppilaslehti\n24.2.2006 | 00:06\nHavaintoja: Mellakkalähiön lastenhoitaja\nPoltetut autot on siivottu pois kaduilta, mutta asvaltissa on yhä jälkiä tulipaloista. Ihmiset eivät enää jätä autojaan parkkipaikkojen reunoille, joissa autoja poltettiin. On huojennuttavaa, että kyynelkaasu pommit eivät haise joka ilta, eivätkä erikoisjoukot ole aina kulman takana. Aikaisemmin menin töihin polkupyörällä tai metrolla. Rupesin käyttämään autoa, koska en tuntenut oloani turvalliseksi palatessani puiston poikki yksin illalla. Rasittavinta mellakoiden aikana oli, että ihmiset eivät voineet liikkua normaalisti paikasta toiseen. Median seuraaminen alkoi myös käydä hermoille, koska sieltä saattoi kuulla melkein mitä tahansa.\nEräänä aamuna saapuessani herättämään lapsia näin auton palavan lastenkodin edessä. Ihmiset juoksivat ympäriinsä siirtääkseen omia autojaan, ja palavan auton omistaja oli myös paikalla. Illalla töistä lähtiessäni seitsemän isoa poliisibussia odotti lähiön heräämistä.\nLapset olivat aitiopaikalla seuraamassa tapahtumia, eikä heille voinut valehdellakaan tapahtumien kulusta. Öisin suljimme ikkunaluukut, jotta he eivät joutuisi näkemään enempää. Eräät olivat levottomia ja nukkuivat huonosti, toiset halusivat myös polttaa autoja ja huusivat: `On nique les francais! – Ranskalaiset vittuun!`\nNormaalisti lapset ovat luonamme CDEF:ssä (Centre Départemental de l`Enfance et de Famille) muutamasta päivästä kuuteen kuukauteen etsiessämme parasta tapaa auttaa heitä. Eräät vaikeat tapaukset ovat viipyneet luonamme useita vuosia.\nTyöpaikallani ilmapiiri oli jännittynyt jo ennen mellakoita. Emme voi enää tarkkailla kaikkea ulkopuolisin silmin. Haluaisin tehdä enemmän hoitamieni lasten hyväksi, mutta en kuvittele olevani supersankari.\nEn ole koskaan katunut työpaikkani valintaa, vaikka tunnen oloni turhautuneeksi melkein joka päivä. Vanhempana toivoisin voivani perustaa perhehoitopaikan ongelmalapsille.


Pohjois-Koreassa tuhansia ihmisiä evakuoitu rankkasateiden aiheuttamien tulvien alta | Uutissuomalainen | Kymen Sanomat\nEtusivu » Uutissuomalainen 8.8.2021 3:00\nPohjois-Koreassa tuhansia koteja on vaurioitunut ja noin 5 000 ihmistä evakuoitu rankkasateiden aiheuttamien tulvien vuoksi, kertoo maan valtiollinen uutiskanava KCTV.\nKCTV:n kuvissa näkyy kattojaan myöten tulvavedessä olevia taloja sekä vaurioituneita siltoja. Myös viljelysmaat ovat kärsineet tuhoja, mikä on huolestuttavaa ruokapulasta jo entuudestaan kärsivässä maassa.\nViime kuussa YK:n elintarvike- ja maatalousjärjestö ennusti, että Pohjois-Koreassa tullaan tänä vuonna kärsimään "ankarasta laihasta kaudesta", sillä ruokapula on noin 860 000 tonnia.\nLisäsateet voivat aiheuttaa suurempia vahinkoja jo vaurioituneessa maaperässä.\n– Odotamme rankkasateita viikon puoliväliin saakka monissa maakunnissa, erityisesti itärannikolla, sanoi KCTV:lle puhunut Pohjois-Korean ilmatieteen laitoksen johtaja Ri Yong Nam uutistoimisto AFP:n mukaan.\nVoimakkaat luonnonilmiöt ovat erityisen tuhoisia eristäytyneelle Pohjois-Korealle sen heikon infrastruktuurin vuoksi. Muun muassa metsäkato on tehnyt maasta haavoittuvaisemman tulville.\nViime kesänä sarja hirmumyrskyjä aiheutti tulvia, joiden alla niin ikään tuhoutui viljelysmaata ja tuhansia koteja.\nPohjois-Koreassa kärsittiin maanlaajuinen nälänhätä 1990-luvulla, mikä tappoi satojatuhansia ihmisiä.


Amazon Ignite myy alkuperäiset pelisi tuhmia pelejä ilmaiseksi online digital Educational Resources\nPelaa Tuhmia Pelejä Ilmaiseksi Verkossa\ner-käyttäjät, New Yorkissa ja Lontoossa sanoa vähätellä määrä muuttujia, ne on luotu profiilit valkaista hetero kansoittavat vain jos jokaiselle sukupuoli sinne olivat deuce-ac tilejä käyttäen varastossa valokuvia kaksi todellisia valokuvia vapaaehtoisten 1, jossa ei ole kuvia, mitä ja 1, joka oli näennäisesti pois päältä tutkijat kärjistäen vain käytettyjä kuvia kansoittavat keskimäärin luonnontieteiden kiinnostavuutta Tyson ja hänen tiiminsä kirjoitti algoritmi ohjelma, joka kokosi historian tiedot täysin vastaa sympaattinen ne kaikki sitten laskea määrä regressiivinen tykkää\nSamankaltaiset Pelit Pelaavat Tuhmia Pelejä Ilmaiseksi Verkossa, Josta Saattaisit Nauttia.\nTämän aiheen tarkempi tutkiminen olisi myös hyödyllistä pedagogisten tekniikoiden luomisessa ja käyttämisessä näiden ennakkoluulojen torjumiseksi. Media kasvattajien olisi pitänyt avata keskusteluja sukupuoleen perustuvia kysymyksiä, atomi numero 49 luokkahuoneissa nostaa rakentavaa keskustelua joukossa joitakin mies-ja naispuolinen henkilö opiskelijoiden. Aiheet halua seksiä, mies henkilö ylivalta, ja naispuolinen henkilö henkilöityy kuva voi elää tabu, ja ymmärrettävästi, lukematon kasvattajien pitää pois nämä ongelmat koululuokassa keskusteluja., Kuitenkin opettajat ovat maailman valta luoda kumi-ja ei -vikojen tiloja, joissa nämä keskustelut voivat toteutua. Tämä on erityisesti tärkeää, että viestinnän opiskelijoille, JOTKA tulee tuottaa ja pelata tuhma pelejä ilmaiseksi verkossa jakaa media kaikki erilaisia. Viestinnän opiskelijat nykyään määrittää media tunnelma jäljempänä, ja se on meidän alihankintana atomi numero 3 media kasvattajat tekevät varma, että he ar armed kanssa työkaluja ja tietoa tarvitaan taistelua tasa-arvoa.


Huawei Mate 20 räjähti omistajansa taskussa - SuomiMobiili\nHome›Huawei›Huawei Mate 20 räjähti omistajansa taskussa\nRäjähtänyt Huawei Mate 20.\nHuawein viime vuoden syksyllä julkaisema Huawei Mate 20 -puhelimen on raportoitu räjähtäneen kuluttajan taskussa ilman minkäänlaista selvää syytä. Asiasta on uutisoinut muun muassa Vtechgraphy.com -sivusto. Räjähtäneen Mate 20 -puhelimen omistaja on raportoinut tapahtumasta kiinalaisessa Weibo-palvelussa.\nPuhelimen kerrotaan räjähtäneen yllättäen 20. maaliskuuta omistajansa taskussa. Räjähdyksen seurauksena puhelimen omistaja sai muun muassa palovammoja. Räjähdyksen jälkeen puhelin lähetettiin Huawein viralliseen huoltoon, jossa Huawei halusi testata räjähtäneen puhelimen ja samalla Huawei pyysi omistajaa olemaan hiljaa asiasta. Weibossa julkaistujen asiakirjojen mukaan Mate 20 -puhelimen omistaja käytti lähes 1700 euroa (12 600 juania) sairaalamaksuihin puhelimen räjähtämisen jälkeen. Huawei oli kuitenkin valmis maksamaan sairaalamaksuista takaisin ainoastaan hieman yli 1320 euroa (10 000 juania).\nPuhelimen omistaja kertoi olleensa Huawein toimintaa pettynyt ja päätti jakaa tarinansa Weibossa, vaikka Huawei oli pyytänyt olla jakamatta asiasta tietoja sosiaalisessa mediassa. Weibossa julkaistiin kuvia lukuisista asiakirjoista, palovammasta sekä itse räjähtäneestä puhelimesta todisteeksi, että tapahtumaketju on aito. Weibo-palvelussa kuvia voi tarkastella tämän linkin takaa.\nNähtävästi nyt julki tullut Mate 20 -puhelimen räjähtämistapaus on yksi ensimmäisistä. Viime vuonna Mate 20 Pro -puhelimen kanssa Huawei oli kohun keskellä vihreiksi muuttuneiden näyttöpaneeleiden takia.\nPalovamma omistajan ihossa.\nLähde: Vtechgraphy.com, Weibo\nAvainsanatHuaweiHuawei Mate 20KiinaRäjähdysWeibo\nXiaomin selfie-puhelin julkaistaan 24. huhtikuuta – Redmi ...